open-index/open-wikipedia-markdown huggingface dataset:
明體

**明體**（中國大陸一般叫做**宋體**；臺灣有**宋體**同埋**明體**兩種叫法，港澳通常叫做**明體**），係漢字印刷字體嘅風格類別。最初係喺複刻臨安書棚本嗰陣，將筆畫加以直線化，呈現出硬朗表情嘅一種字體。筆畫有粗幼變化，而且通常係橫細豎粗，末端有裝飾部份（即「字腳」或者「襯線」），點、撇、捺、鈎等筆畫有尖端，屬於白體，不時喺書籍、雜誌、報紙印刷度用嚟做正文排版。

## 起源
明體係一種首先喺中國明代木版印刷入面出現嘅字體。

喺中國宋代出現咗活字印刷術，而當時嘅活字字體都係楷書。宋朝嘅印刷事業有三大產地，即浙江、四川、福建，而三地嘅楷書字體有各自嘅特點。浙江所出版嘅字體大多數仿製歐陽詢嘅楷書，四川嗰啲大多數仿製顏真卿嘅楷書，福建嗰啲大多數仿製柳公權嘅楷書。宋敗於金朝後，爲咗翻印留喺北宋嘅書籍，南宋首都臨安嘅棚北大街上建立咗好多出版商，其中有陳起嘅陳宅書籍鋪。陳宅書籍鋪出版嘅書籍有一種甚有特色嘅楷書字體。呢個字體，畀後人仿製，就係現代所謂「仿宋體」，亦係明體嘅基礎。

有啲喺臨安印刷嘅書籍喺明代翻印，而字體有所改變。爲咗順應木嘅天然紋理，字體由楷體左低右高嘅斜橫，演變成直橫；又因爲減低損耗，而加粗字體嘅豎筆。結果，字體逐漸脫離楷書嘅模樣，成爲一種成熟嘅印刷字體，佢嘅橫畫變得直線化，亦有比較固定嘅粗幼變化。後嚟呢種字形特徵，被歸納爲「橫細豎粗撇如刀，點如瓜子捺如掃」，橫末帶有「小三角」。响公元1553年（嘉靖三十二年）刊刻嘅《墨子》度，明體嘅基礎已經成型。萬曆年間，呢種字體因爲刊本數量急速增加而普及化，已稱爲而家所認識嘅明體。

雖然明體逐漸流行，但係由於佢缺少書法上嘅藝術變化，畀明代文人詬病爲「匠體字」。明體字東傳去到日本，日本人稱作明朝體。清朝時嘅印刷亦以明體爲主，連《康熙字典》都用明體，不過同時康熙亦規定改稱呢種刻版字體做「宋體」，導致後嚟喺中文入面，呢種字體嘅名有「明體」同「宋體」之爭。

有啲人傳言話，其實係秦檜發明「宋體字」，甚至話呢種字原名「秦體字」。喺小說《第二幅人體畫》、兒童百科書《萬事由來集成》同埋一啲自媒體嘅影片都搵到呢種講法。不過噉講同事實不符。

## 發展
日本嘅**明朝體**（），係由於美國人姜別利（William Gamble）响1859年將上海美華書館所製造嘅六種字體傳入日本，並且指導日人本木昌造用電鍍字模製造法所形成嘅字體。因爲佢模仿自明朝萬曆年間嘅字體，所以叫做「明朝體」，日本而家仲沿用呢個稱呼。

現代鉛字採用咗明體印刷。後嚟依據西方文字嘅黑體同埋意大利體嘅方式，創造咗漢字印刷體嘅黑體鉛字。目前宋體、黑體、仿宋體同埋楷體成爲漢字印刷嘅四種主要字體。“明體”係一類字體嘅總稱，有好多字體都屬於呢個範疇。

## 電腦字體
Windows系統嘅中易宋體（顯示成「宋體、新宋體」，非簡體環境下顯示做「SimSun、NSimSun」）係由北京中易中標電子信息技術有限公司製作嘅簡體字字型；繁體嘅細明體（顯示成「細明體、新細明體」，非繁體環境下顯示做「MingLiU、PMingLiU」）則係華康科技製作嘅明體字型。

Mac入面嘅襯線字體有儷宋Pro（LiSongPro）同埋蘋果儷細宋（LiSungLight）。Linux發行版中使用較多嘅有AR PL 上海宋（AR PL Uming）同埋完全民間開發嘅文泉驛點陣宋體。網絡上仲有民間開發嘅華秀月明字型、保存傳承字形嘅一點明體（I.明體）、透過Glyphwiki產生嘅花園明朝體等。

### 常見嘅電腦字體

Windows系統附帶嘅：
* 中易宋體（SimSun，TrueType），簡體中文
* 細明體（'Ming Light' MingLiU），正體中文
* 新細明體（PMingLiU），正體中文
* MS 明朝（MS Mincho），日文
* MS P明朝（MS PMincho, TrueType），日文
* 游明朝（Yu Mincho, TrueType），日文
* 바탕（Batang），韓文

香港政府提供嘅免費字型：
* 明體（Ming_ISO10646）

一般喺Linux操作系統度預裝嘅：
* AR PL 上海宋（AR PL UMing）（自由字型，多個Linux發行版默認附帶）
* 文泉驛點陣宋體
* Takao明朝（TakaoMincho, TrueType），日文
* Takao P明朝（TakaoPMincho, TrueType），日文
* Takao Ex明朝（TakaoExMincho, TrueType），日文

作爲Microsoft Office一部份嘅：
* 華文中宋（stzhongs, TrueType）
* 華文仿宋（stfangso, TrueType）
* HG 明朝 B（HG Mincho B, TrueType），日文
* HG 明朝 E（HG Mincho E, TrueType），日文

作爲Adobe Reader同埋Adobe Acrobat一部份嘅：
* Adobe 宋體 Std（AdobeSongStd-Light, OpenType）
* Adobe 明體 Std（AdobeMingStd-Light, OpenType）
* 小塚明朝 Pr6N（Kozuka Mincho Pr6N, OpenType），日文

作爲Mac OS操作系統一部份嘅：
* 儷宋 Pro （LiSongPro, TrueType）
* 蘋果儷細宋 （LiSungLight, TrueType）
* ヒラギノ明朝 ProN W3（HiraMinProN-W3, OpenType），日文
* ヒラギノ明朝 ProN W6（HiraMinProN-W6, OpenType），日文
* 游明朝體（YuMincho, OpenType），日文

常見嘅開源字體：
* 思源宋體（Source Han Serif），係Adobe同Google所領導開發嘅開放源代碼字體家族，支持四種不同嘅東亞語言（簡體中文、正體中文、日文同韓文）
* 一點明體（I.明體），由一點字坊製作，透過修改IPA明體而成，以保存傳承印刷明體字形做宗旨。
* IPA明體，衍生自林隆男所設計嘅「TB明體」，由日本IPA以符合開放原始碼促進會開源定義嘅「IPA開放字型授權條款」發佈。
* 花園明朝體，透過Glyphwiki產生而成，目標係收錄所有Unicode字符，尤其是漢字部份。

## 睇埋
*香港字
*傳承字形

## 參考文獻
傳承字形

**傳承字形**又叫**舊字形**，指傳統嘅字形，尤其係活字印刷後嘅印刷字形。佢响明朝成型，喺日本畀人叫做舊字體、正字體，喺大陸亦指漢字改革同《印刷通用漢字字形表》頒佈前所使用嘅字形。廣義上又可用嚟表示各國制定新字形之前嘅所有字形。所以，佢同大陸規範字形、臺灣國字標準字體相對立。代表書籍有《康熙字典》、《中文大辭典》、《大漢同辭典》、《漢韓大辭典》、《中華大字典》等等。

過往傳承字形有若干個由文字學者研訂的標準，但係並無硬性嘅唯一標準，康熙字典、大陸舊字形、韓國印刷字形、Windows 98 同埋更早版本中附帶嘅細明體（到 3.21 版爲止，新版本改用臺灣國字標準字體）都有啲啲差異。目前亦都有開源社群維護綜合過往學界各大家共識嘅現代化標準。

## 起源
最初彫版印刷時期，往往直接使用書寫體（楷書），由宋朝起，以木板作活版印刷嗰陣，爲咗順應木嘅紋理，將漢字嘅外框同中宮改爲矩形、加粗豎畫，嚟到降低彫刻損耗。喺橫畫末端、豎起筆處添加三角，以提升活字磨損之後印出嚟嘅文字辨認度。因爲佢嘅形態同傳統楷書有較大嘅偏差，套用楷書嘅處理方法已經不適用，於是字匠因應佢嘅美觀性而作調整。喺明朝時，呢種字體正式成型，稱爲明體。喺字形寫法方面，佢同手寫楷書嘅隨意、多變性質唔同，講求點畫分明，字樣往往比時人嘅楷書字形更加符合字理。

## 同傳統楷書嘅主要區別
下面係傳承字形同楷書之間，可能出現嘅一啲主要區別。

### 外觀上
*露芒：喺「𠃊、𠄌、𡿨」等等複合筆畫嘅交接位，縱向筆畫切出斜向筆畫，橫向筆畫切出縱向筆畫。
*齊腳：喺「口、囗、凵、山」等等嘅部件入面，左右兩邊嘅豎筆同時向下伸出，即係遵循「𠃊」嘅露芒，以維持字形平衡，避免「跛腳」。而新字形就成日會「跛腳」。
*唔避重捺：如果一個字入面本來應該出現多個捺畫時，唔使仿照楷書將次要捺筆改成點。
*末捺嘅運用：如果「木、禾、大」等部件冇必要避讓，例如喺字嘅右邊或下方，末筆都作捺。而新字形入面，即使唔使避讓，都成日改做點，破壞字形平衡。
*捺畫起筆：部份舊字形入面，有啲捺畫起筆增加一挑（如「乂」）或者細一橫（如「入、八」）。
***氵**、**冫**：末筆寫成點挑。
***幺**：首筆寫成撇點，唔寫做撇挑。
***糸**：下面係好似絲絮嘅「𡭔」形，唔寫做「小」或者三點。
***⻍**：係「點、點、橫豎、挑扁捺」，唔係楷書嘅「⻎」或者新字形嘅「⻌」。
***宀**：首筆係直點。
***氐**：末畫係一橫。

### 字理同字源上
***亠**：有啲字楷書係一點，舊字形係直點，例如「立、文、亢、高、主」。字源上佢嘅第一筆可能來自人嘅頭部象形或者建築物嘅頂部。
***𠄞**：有啲字楷書係一點，舊字形係橫，例如「辛、童、龍、言、音」。字源上佢嘅第一筆多數來自「辛」或者「䇂」部件，或者好似「言」字噉係指示符號（表示舌之上）嘅橫筆。
***亼**：唔寫成「亽」。例如「」。
***內**：從「入」，唔從「人」寫成「内」。
***⺬**：上面從「𠄞」。唔寫成「礻」。
****'：從「犬」加撇，唔寫成「友」加點。
*'''ハ'''：喺「半、平、肖」等等「撇－點」結構位於橫畫之上嘅字，呢個部件唔寫成「丷」形。
*'''冬'''：從「冫」，唔寫成兩點。
****'：從「ㄗ」，係跪喺度嘅人，唔從「龴」。
***处**：右邊從「人」，唔從「卜」。
***⾫**：第三筆係撇，唔寫成點。
***眞**：上面從「匕」，係倒轉嘅「人」，同「十」冇關係。下面係「鼎」嘅省體。
***直**：部首「目」唔變形、唔同其他筆畫合併。最尾嗰筆依篆形寫做「𠃊」。

### 唔合併嘅部件
***匚**．**匸**：前者如「匡、匱、匯」，後者如「匿、區、匹」。
***匕**．**𠤎**：前者如「能、比、此、鹿」，後者如「化、花」。
***卂**．**巩**字右邊：前者如「迅、訊、汛」，後者如「巩、恐、筑」。
***丸**．**執**字右邊：前者如「丸、紈、汍」，後者如「熟、熱、執、藝」。
***月**．**⺼**．**円**．**朕**字左邊：分別如「明、期、朗」，「肌、胎、胡」，「靑、淸、靜」，「服、朕、勝」。
***⺝**．**冃**：前者如「胄」，後者如「冑、冒」。
***殳**．**沒**嘅右邊：前者如「設、般、段」，後者如「沒、莈、歿」。
***耂**．**者**字頭：前者如「孝、嗜」，後者如「者、諸」。
***𧶠**．**賣**：前者如「續、讀、櫝、竇」，係形聲字裏面嘅聲符；後者如「賣」。

## 分類

### 康熙字典體
《康熙字典》所使用嘅字形，通常被認爲係傳承字形嘅規範。喺臺灣地區有時代指舊字形（廣義）。此外，有時亦係字型**TypeLand 康熙字典體**嘅簡稱。事實上《康熙字典》有少數避諱字，如「弘」、「玄」等，當前使用嗰陣時應該糾正佢。

**代表電腦字型**

* TypeLand 康熙字典體
* 文悦古典明朝体
* 文悦古体仿宋（聚珍仿宋）
* 浙江民間書刻體
* 汲古書體

### 韓國印刷字形

KS X 1001 同 KS X 1002 所規定嘅字形，通常可以被直接作爲舊字形使用，但係某啲字形並唔符合康熙字典體，例如「言」嘅首筆變咗做豎，有啲「儿構件」變咗做「几構件」等。

### 日本舊字體

日本頒佈 JIS X 0218（後來又擴充爲 JIS X 2013）前使用嘅字形。但係喺 2004 年修訂頒佈 JIS X 0213:2004 中，某啲字形被重新調整做舊字形。有啲字因妥協而被列出兩種或多種寫法。

### 《傳承字形檢校表》中標準
遵循開源組織「一點字坊」編製嘅《傳承字形檢校表》。《檢校表》攷證字源，目標係釐定一份兼顧字源、字理、使用習慣同美觀性嘅標準，拆分同規範一啲被混淆嘅異源部件，選出最有代表性嘅傳承字形形體嚟到做「推薦形體」。

**代表電腦字型**

* I.明體 (I.Ming、一點明體)（修改同補充自IPA明體）
* 香港民間字集嘅傳承字形版字型

### 其他無定型標準嘅舊字形字型
**「漢字改革」前嘅字形**

**當代無標準舊字形代表電腦字型**

版權字型

* 方正新秀麗
* 方正平黑
* 方正＊＊ BIG5
* 細明體

民間修改字型

* 明蘭（合併同埋修改自メイリオ同方正蘭亭黑）
* 新明蘭（合併同埋修改自メイリオ、方正蘭亭黑同微軟雅黑）
* 不明體（合併同埋修改自ヒラギノ明朝、小塚明朝等）
* Zauri Sans（修改同埋合併自小塚ゴシック方正蘭亭黑）
* 雲林黑體（曾用名稱：冬青黑體舊字形；修改自冬青黑體／ヒラギノ角ゴシック）
* 汀明體（修改自細明體）
* 光明體（修改自 KP KwangMyeong）

## 註釋

## 參考文獻

## 睇埋
* 新字形
* 宋體
* 繁體字
李萬祺

**李萬祺**（，）係香港賽車手，喺香港出世，係「香港車王」李鶴屏個仔。1987年娶咗藝人余安安做老婆。由1988年起出戰澳門東望洋大賽車。2000年攞到亞洲房車錦標賽冠軍同東望洋大賽亞軍。因受到亞洲金融風暴影響，2002年就破咗產。2003年同余安安離婚，2008年再結婚，而家個老婆于洋。

## 賽車成績
*1998年 全國康巴斯方程式錦標賽冠軍。
*1999年 全國房車錦標賽冠軍。
*2000年 亞洲房車賽冠軍。
*2002年 亞洲雷諾方程式挑戰賽雪邦站冠軍。
*2002年 亞洲雷諾方程式挑戰賽珠海站冠軍。
*2002年 香港房賽冠軍賽冠軍。
*2003年 亞洲雷諾方程式挑戰賽澳門站季軍。
*2004年 亞洲雷諾方程式挑戰賽雪邦站冠軍。
*2005年 全國汽車場地錦標賽2000cc組季軍。
*2005年 亞洲雷諾方程式挑戰賽澳門站亞軍
*2005年 亞洲雷諾方程式挑戰賽雪邦站第6回合亞軍
*2007年 全國汽車場地錦標賽第三站2000cc组冠軍
*2007年 全國汽車場地錦標賽2000cc組年度車手第五名
*2008年 全國汽車場地錦標賽第六站2000cc組亞軍

## 參考

## 出面網頁

*余安安前夫李萬祺資料簡介及兩人離婚原因-壹讀
國立臺南高級工業職業學校

**國立臺南高級工業職業學校**，簡稱**臺南高工**、**南工**，係喺臺灣臺南市永康區一間技術型高級中等學校。1941年4月1號創立，原名「**台南州立台南工業學校**」，初設機械、電氣、工業化學、土木、建築五科，招收國民學校畢業生，修業年限係五年，因值二次世界大戰，五年課程濃縮為四年。係臺灣嘅八大省工之一，亦係**臺南市工科高職嘅第一志願**，並附設南工駕訓班、進修學校。該校係教育部土木同建築群科中心主辦學校。而家有改隸屬於國立成功大學嘅計畫，巧合嘅係成功大學喺日治時期都簡稱臺南高工。。

## 攷

類:臺南學校‎
類:永康區
海陸

**海陸**（**Hai Lu**，），係中國大陸女演員，河南鄭州人，上海戲劇學院表演系畢業，2006年開始拍影視作品。

## 演出

*2011年：《新還珠格格》 飾演 夏紫薇
*2018年：《守護神之保險調查》 飾演 Rachel

## 出面網頁
*
馬曉磊

**馬曉磊**（；；）係中國一名足球員，宜家喺中國足球協會會員協會冠軍聯賽成都興城足球俱樂部。

## 參攷
發現灣 (南極洲)

**發現灣**（**Discovery Bay**）係南極洲一個海灣，喺南昔德蘭群島嘅格林尼治島北面，1935年由英國嘅探險隊命名。

類:南極洲海灣
蛟龍號潛水器

（）係中國載人深海研究昧水器，可潛至7000米以上嘅深度，係世界上載人研究船嘅第二大深度範圍。得1960年嘅的里雅斯特深海昧水艇（10916米）、1962年嘅阿基米德號（9560米）、2012年嘅深海挑戰者號（10898米）（三架都係潛落挑戰者深淵）與及2018年12月潛到波多黎各海溝8370米嘅Limiting Factor潛得深過佢。

## 參攷

類:海洋學
類:中華人民共和國
發現灣

**發現灣**（**Discovery Bay**）可以係：
;地方
*發現灣 (南極洲)
*發現灣 (澳洲)
*發現灣 (加州)
*發現灣 (華盛頓州)
*發現灣 (牙買加)

;影視作品
*發現灣 (電視劇)，香港無綫電視1980年電視劇

## 睇埋
*愉景灣，英文名直譯就係「發現灣」
發現灣 (加州)

**發現灣**（**Discovery Bay**）係美國加利福尼亞州康他哥斯大縣東部一笪地方，2020年普查人口有15,358人。
遼寧廣播電視台

（、簡稱LRTV）係位於中華人民共和國遼寧瀋陽嘅電視台。佢喺1959年10月1號開播，係中國最早開播嘅電視台之一。佢擁有9個廣播頻道同10個電視頻道。18 LNVOD以遼寧觀眾為對象，6個收費頻道以全國觀眾為對象。遼寧廣播電視台只做普通話廣播。

## 屬下頻道
*遼寧衛視
*遼寧電視台都市頻道
*遼寧電視台影視劇頻道
*遼寧電視台生活頻道
*遼寧電視台體育頻道
*遼寧電視台教育·青少頻道
*遼寧電視台北方頻道
*遼寧電視台宜佳購物頻道
*瀋陽電視台經濟頻道：頻道係由瀋陽廣播電視台負責頻道運營，台標係遼寧台嘅
*瀋陽電視台公共頻道：頻道係由瀋陽廣播電視台負責頻道運營，台標係遼寧台嘅
*遼寧電視台移動電視頻道

### 收費頻道
*遼寧電視台家庭理財頻道
*遼寧電視台新動漫頻道

## 已經停止廣播嘅頻道
*遼寧電視台智取頻道：因為違規播購物廣告被國家廣電總局停播撤銷
*遼寧電視台遊戲競技頻道
*遼寧電視台電子體育頻道
*遼寧電視台網絡棋牌頻道

## 出面網頁
* 官網 

類:中國電視台
類:瀋陽
死神凶盒

《**死神凶盒**》（***Wish Upon***）係一部2017年美國超自然恐怖電影，由John R. Leonetti做導演。主演係Joey King、李起弘、Sydney Park、Elisabeth Röhm、Ryan Phillippe。
餓了麼

（粵語意思係**肚餓未**，）係一個中國嘅訂餐平台。2008年，佢由喺上海交通大學讀書嘅康嘉同張旭豪成立。

2018年4月，餓了麼俾阿里巴巴集團以95億美元收購，繼續獨立運作。

## 參攷

## 出面網頁
*
*

類:阿里巴巴集團
拼多多

（）係基於騰訊微信平臺嘅社交電商。2018年7月26號，拼多多嚮美國納斯達克上市，IPO發行價十九美元一股。

## 參攷

## 連出去
*
*
台17線

**台17線**，又叫**[[濱海公路|西部濱海公路]]**，係台灣一條聯絡西南部沿海城鎮嘅省道，起自臺中市清水區甲南（台1線岔路），終至屏東縣枋寮鄉水底寮（接台1線），全長273.474km，另有兩條支線。台17線有部分路段有同西濱快速公路（台61線）共構。

## 沿途鄉鎮、里程數

; 臺中市
* 清水區：甲南0.000k（**起點**，岔路）→ 0.450k（清水端）→ 4.669k（清水交流道）→ 竹仔寮6.967k（左岔路）
* 梧棲區：梧棲10.201k（左岔路） 
* 龍井區：海尾18.956k（左岔路）→中彰大橋17.275k→19.035k（中市彰縣界）

; 彰化縣
* 伸港鄉：新港22.288k（左岔路）→ 什股（岔路）
* 線西鄉：線西26.073k（岔路） 
* 鹿港鎮：鹿港38.999k→鹿港交流道
* 福興鄉：二鹿橋（岔路，往東可接上）→ 福興南環路（鄉道彰206線）
* 芳苑鄉：漢寶（左岔路）→王功交流道→ 王功52.363k（岔路）→芳苑交流道→ 芳苑57.881k（岔路）
* 大城鄉：西港65.653k（左岔路/大城交流道，與共構起點）→ 西濱大橋（彰雲縣界）

; 雲林縣
* 麥寮鄉：橋頭73.173k（左岔路）→ 與共構終點→ 麥寮78.790k（左岔路）→左岔路 
* 東勢鄉：湖子內82.169k（湖子內交流道，與共構起點） 
* 台西鄉：崙豐交流道→崙子頂84.816k（岔路）→ 五條港86.916k（岔路）（五條港交流道，與共構終點）→ 海口88.913k（左岔路）→ 台西交流道90.213k
* 四湖鄉：飛沙95.596k（岔路）
* 口湖鄉：下崙（口湖交流道，與共構起點）→ 金湖103.626k（叉路）→ 雲嘉大橋（雲嘉縣界） 

; 嘉義縣
* 東石鄉：鰲鼓113.294k（與共構終點）→ 三塊厝117.792k（岔路）→ 屯仔頭119.221k（/岔路）→ 塭仔121.728k（岔路） 
* 布袋鎮：過溝莊124.337k（左岔路）→ 布袋129.676k（與共線起點）→ 大寮（與共線終點）→ 布袋國中（左岔路）→ 新塭136.399k（岔路）→ 嘉南大橋137.505k（嘉縣南市界）

; 臺南市
* 北門區：南鯤鯓代天府 → 北門交流道→ 北門143.569k（岔路）→ 溪底寮146.843k（岔路）
* 將軍區：將軍149.849k（岔路）
* 七股區：七股158.551k（岔路）→ 永吉163.355k（岔路）
* 安南區：國聖大橋南端164.0k（左台17甲線舊線岔路）→ 土城子（左**台17乙線**岔路，往東可通到安吉路並銜接）→ 台南科技工業區 → 九份子重劃區 
* 北區：大港寮 
* 中西區：中華西府前路口（起點） → 國立台南生活美學館 
* 安平區：台南市政府永華市政中心、台南市議會永華議事廳 
* 南區：安平工業區、安平港 → 喜樹黃金海岸（左岔路）→ 二仁溪橋（南高市界）

; 高雄市
* 茄萣區：興達港（情人碼頭）→ 崎漏
* 湖內區：湖內橋（左 **台17甲線**終點、起點岔路） 
* 路竹區：竹滬194.780k 
* 永安區：維新202.660k（左岔路） 
* 彌陀區：彌陀203.077k 
* 梓官區：梓官（左區道【高30線】岔路）→ 大舍甲209.369k（岔路）→ 
* 橋頭區：211.059k 
* 楠梓區：援中港212.143k → 右昌 → 油廠國小站 → 世運站  
* 左營區：左營216.877k → 高雄都會區快速道路（連接左營端）→ 左營（舊城）車站220.642k 
* 鼓山區：內惟埤文化園區 → 凹子底  
* 三民區：三塊厝  
* 前金區：中央公園 → 五福中華圓環  
* 新興區：五福中山路口 
* 苓雅區：過田子（中山青年路口） → 三多商圈站/中山三多路口  
* 前鎮區：獅甲站 → 凱旋站 → 草衙（中山五甲路口，左岔路）→ 中山高高雄端
* 小港區：高雄國際機場/高雄國際機場站 → 小港站 → 鳳鼻頭243.274k 
* 林園區：中坑門（左區道【高86線】岔路）→ 頂厝（左區道【高87線】、【高88線】岔路）→ 林園247.804k（左岔路）→ 五塊厝（左區道【高85線】岔路）→ 雙園大橋251.749k（左岔路，高市屏縣界）
; 屏東縣
* 新園鄉：五房 → 烏龍255.252k（左岔路） 
* 東港鎮：東港255.908k（右岔路）  
* 林邊鄉：林邊交流道→ 林邊264.134k（左岔路） 
* 佳冬鄉：羌園 → 佳冬268.565k → 佳冬高農 
* 枋寮鄉：東海 → 水底寮273.474k（**終點**，岔路）

## 支線
共2條：
*
*

## 交流道
### 國道
* 
** 清水端
** 左營端（需透過高雄都會區快速道路連接）
** 高雄端
** 林邊交流道
* 
** 台南端

### 快速公路
* 清水交流道
* 漢寶交流道
* 王功交流道
* 芳苑交流道（先通北入南出）
* 大城交流道（先通南入北出）
* 湖仔內交流道
* 崙豐交流道（僅設北入南出）
* 五條港交流道
* 台西交流道
* 四湖交流道
* 口湖交流道
* 水井交流道
* 鰲鼓交流道（僅設北入南出）
* 台17線平交路口（同縣道168號共線）
* 南鯤鯓交流道（僅設北入南出）
* 北門交流道
* 台南端

## 鐵路車站
### [[台灣鐵路]]
;縱貫線
台中港站（鄰近）、新左營站（鄰近）、左營站、林邊站（鄰近）、佳冬站

### [[台灣高速鐵路]]
左營

### [[高雄捷運]]
;紅線
油廠國小、世運、左營、中央公園、三多商圈、獅甲、凱旋、前鎮高中、草衙、高雄國際機場、小港
;環狀輕軌
前鎮之星

## 後續工程
### 台17線灣裡段東移截彎取直
為解決黃金海岸缺乏腹地嘅問題，台南市議員呂維胤2017年5月19號喺市議會上提出，台17線應東移、截彎取直。時任台南市長賴清德說，台南市政府將爭取列入前瞻計畫，若計畫可行，台十七線東移後可以增加黃金海岸周邊三十幾公頃土地。

### 新台17線
預定喺2017年11月動工，北起橋頭區典昌路，南至左營區南門圓環，北段2.1公里嘅路段預計2019年會率先完工通車，至於南段嘅5.5公里，目前同海軍方面商議當中，預計喺2021年可望完工。新台17線將穿越海軍軍區嘅部分，可能視為快速道路，同橫向道路嘅連結唔多，新台17線完工通車後，唔使經過左楠舊部落，能有效分散車流，對翠華路及同高雄港區附近嘅交通會有一定幫助。

## 註

## 攷

## 連出去

類:臺灣省道
類:臺中
類:彰化縣
類:雲林縣
類:嘉義
類:臺南交通建築
類:高雄
類:屏東縣
中國教育電視台

（、英文：China Education Television、簡稱CETV）係中華人民共和國嘅教育電視台。嚮1986年10月1號成立。

## 參考資料

類:中國電視台
楊晨

**楊晨**可以係：
* ，大清作家
* 楊晨 (播音員)，中國播音員
* 楊晨 (演員)，中國演員
* 楊晨 (北京足球員)，中國足球員
* ，中國殘疾人田徑運動員
* ，中國足球員，效力緊上海申鑫
* ，中國足球員，效力緊山東滕鼎
楊晨 (北京足球員)

**楊晨**（；；）係退役嘅中國大陸足球員，北京人，司職前鋒同前場，曾經效力過北京國安（而家嘅北京中赫國安）、法蘭克福、深圳健力寶（而家嘅深圳佳兆業）、廈門藍獅（2007年解散）。喺廈門藍獅隊解散之後正式退役，從2009年開始做足球教練教足球會，最先喺江蘇舜天（而家嘅江蘇蘇寧）做過助理同代理教練，之後先後喺貴州茅台（而家嘅北京人和）、北京北控燕京（而家嘅北京北體大）做過領隊教練。

佢曾經喺2001年幫過中國國家男子足球隊殺入過2002年FIFA世界盃。

## 出面網頁

晨
類:北京人
類:中國足球員
類:法蘭克福足球會球員
類:北京國安球員
類:足球教練
馬提索夫

**馬提索夫**（；；），亦有譯名做**馬蒂索夫**（），係美國嘅語言學者。佢研究東南亞語言，特別係藏緬語族，係呢方面嘅研究者代表。

## 生平
馬提索夫出生喺波士頓。1954年入學哈佛大學，專攻法國文學。1960年呢一年間喺國際基督教大學研究日文。1962年開始搬去柏克萊加州大學，受到瑪麗·哈斯嘅強烈影響，去研究喺泰國講嘅。1967年佢取得博士學位。

1966年開始佢喺哥倫比亞大學教語言學，喺1970年佢就任爲柏克萊加州大學嘅準教授（1974年做教授）。2002年退休。

馬提索夫從1960年代開始就對東亞、東南亞嘅各種語言做田野工作。特別係對拉祜話，就算取得咗博士學位，都仲對佢搞詳細嘅研究。
*
*
*

馬提索夫係國際漢藏語言及語言學會議（, ICSTLL）嘅創立者之一，呢個會自1968年以來每年開一次。

馬提索夫喺1974年創刊咗本學術雜誌《藏緬地區語言學》（, LTBA）。

1987年，馬提索夫開始咗個項目：漢藏詞源辭典及同義索引典（, STEDT）。佢個資料庫有住龐大嘅語彙，而且提供在線檢索。馬提索夫著有2本STEDT嘅出版物。
*
*

## 攷

## 出面網頁
*James A. Matisoff，STEDT。
*:佢本人喺STEDT上嘅網頁，有幾多論文可以在線讀。
*Articles by MATISOFF, James A，SEAlang projects。
*:佢嘅文章一覽。

類:美國人
鐘落潭站

**鐘落潭站**（；）係廣州地鐵嘅車站，2018年12月28號開通，喺白雲區鐘落潭五龍崗廣龍路華龍街口（105國道嘅K2524+715標記位）。

## 結構
### 外觀

同其它嘅高架站一樣，呢個站嘅外觀方面，個樣似高鐵嘅高架站多啲，其中2樓部份睇落似玻璃牆。但佢有個地方同琶洲嘅會展中心唔一樣嘅係，呢個站最頂冇大隻紅字印住個站名響度。
### 樓層
呢個站一共有3層樓嘅地上區域，其中地上1樓係出入口，有設備房同市政設施；地上2樓係站廳，有票務設施，客務中心同商鋪；地上3樓係月台。站內既有休息室，又有廁所，更加有母嬰室。其中休息室有4個，喺月台範圍入面，每個月台各有兩個。而廁所同母嬰室喺站廳收費區入面近東邊牆邊範圍，其中母嬰室喺廁所嘅女廁門口隔籬。
#### 打掂

#### 打橫

### 站廳
鐘落潭站嘅站廳收費區喺車站東北邊，西南邊係過街通道。收費區有好多部扶手電梯同樓梯、專用𨋢往返月台都得。

### 月台
呢個站有兩個島式月台，喺廣從七路近廣龍路口嘅上空，鐘落潭大鐘紀念碑西南邊500m位置。

不過，由於實行咗快慢綫，兩綫嘅列車行嘅軌道都唔同。其中慢綫列車喺車站開邊嗰兩條軌道停站，而快綫列車直接喺車站埋邊嗰兩條軌道飛站唔停。喺慢車到呢個站之後，若果下一班係快車兼馬上到呢個站飛站嘅話，慢車入面都有「而家係臨時停車，車輛設備安全」嘅反復廣播。

另外，呢個站嘅車行嗰四條軌道入面嗰兩條軌道之間，有條波口位響度，專門畀喺鐘落潭站以東北啲車站出冬瓜豆腐時，啲車會攞呢個站做總站，屆時去從化或新和、九佛、鎮龍一帶嘅需要轉乘其它交通工具。

### 商舖同自助服務
呢個站冇商舖，但得臺自助服務。自助服務凈得部共享雨遮響度。

### 出入口

呢個站有3個出入口，分别係A、B1同B2。

## 頭尾班車信息同配線圖
}

▼竹料站
|}

## 車站歷史
### 規劃
喺2003年份地鐵規劃方案入面，嗰時嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅鐘落潭大鐘一帶。但2005年，新華綫嘅西段（花都汽車城⇆高增）被列入咗一部分，而廣從路段（太和⇆街口）直到2008年份規劃先至重新提出。

2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起，路線要起成「人」字樣。雖然話有整呢個站，但站位向西南移咗500m。雖然路線提出咗快綫嘅需求，但唔經呢個站。
### 施工

*2015年10月11號，車站正式喐手起。
*2017年12月28號深夜，喺呢個站到馬瀝之間嘅高架段順利合攏之後，成條主綫高架段貫通嗮。
*2018年1月30號上晝，車站順利封頂，成為一期最後封頂嘅車站。
*2018年5月31號，隨住鐘落潭⇄馬瀝之間嘅最後一條鋼軌成功焊接，主綫軌道嘅高架段長軌亦全面貫通。
*2018年8月31號，呢個站到竹料嘅兩個區間橋樑構件預制已經順利通過工程驗收。
*2018年9月26號，呢個站正式三權移交而開始營運前調試

### 開通
2018年12月28號晏晝，由於一期主綫部份正式開通，呢個站亦正式開放。

### 事件
#### 晚黑突發煤氣洩漏
2019年11月21號19:35（UTC+8），喺呢個站兩千米以外嘅白土村入面間化工廠發生咗煤氣洩漏，氣體隨之飄入車站，令成個地鐵站入面聞到煤氣味。事發之後，廣州地鐵方爲咗保障乘客同列車營運嘅安全，從而宣佈呢個站要封站，唔理係慢車定快車都好，冚唪唥都行入面條軌道唔停站通過。直到22:14（UTC+8）先至解除禁令。

## 利用狀況
呢個站嘅主要周邊乘客都係以附近嘅鐘落潭一帶、天成莊、長腰嶺嗰邊啲村民同返放工啲廠房、工地啲職員、鐘落潭地區讀書啲學生為主

## 附近嘅建築同景區
* 鐘落潭村口紀念碑
* 五龍崗村
* 華盛紙箱廠
* 李莊新村

## 註同攷

;註

;攷

## 上一站·下一站
當當網

（）係一間中國電子商務公司，由俞渝同李國慶嚮1999年創立。佢嘅總部設喺北京，主要競爭對手有亞馬遜（Amazon.cn）（原名joyo.com）同京東商城。 2010年12月，競爭演變為多個商品，尤其係書嘅減價戰。佢嚮2010年11月首次公開募招股，預計約十億美元，同年12月上市。

## 參考
OPPO

（Oppo Electronics Corporation），俗稱**Oppo**，係一間中國消費電子同流動通訊公司，以智慧手機、藍光播放機同其他電子設備而辣。Oppo喺2016年成為中國最大嘅智能手機品牌，喺全球排名第八。

## 參攷

## 出面網頁
*

類:手提電話公司
類:中國民營企業
類:廣東公司
類:東莞
冰天動地

《**冰天動地**》（***Cold Pursuit***）係一部2019年美國動作電影，由Hans Petter Moland做導演，套戲粗略翻拍挪威電影《*In Order of Disappearance*》。主演係里安納遜、Laura Dern、艾美洛森、Tom Bateman。
泛歐洲遊戲信息組織

（），簡稱**PEGI**，係歐洲嘅自我監管協會之一，2003年4月9號由考慮到電子遊戲出現鹹濕或血腥、暴力、嗌交、打交、粗口等一系列暴力嘅拗數而成立，主要職責係監管啲電子遊戲嘅年紀同內容嘅分級。喺成個歐洲地區，有39個成員國都按照佢嘅分級標準嚟幫電子遊戲進行分級制度。

佢屬下嘅分級有3、7、12、16、18呢5個級，每個級都有佢唔同嘅解釋。另外，喺葡萄牙當地出現有4、6呢兩個分級；喺芬蘭當地曾經喺2003年4月9號到2006年大除夕期間出現有11、15呢兩個分級。不過亦有例外，喺德國當地同巴爾幹半島西邊啲國家仔唔用呢個分級；喺歐洲以外地區，南非同印度、以色列嘅遊戲機市場亦用咗呢個分級。

## 屬下分級

喺葡萄牙當地冇3同7呢兩個分級，而係有4同6呢兩個分級；喺芬蘭當地早期冇12同16呢個分級，而係有11同15呢個分級；不過含義同歐盟用嘅3、7同12、16嗰三個分級一樣噉解：

除咗以上分級之外，PEGI重定咗啲内容撈稿嚟分清楚3、7、12、16、18級遊戲係涉及以下呢啲題材：

PEGI喺發佈遊戲分級時都有對遊戲作品搞過有冇帶網遊性質嘅分級，不過喺2015年7月取消咗。

## 攷

類:遊戲分級
Vivo

（簡稱**維沃**、**vivo**，以世界語嘅「生命」一詞命名）係一間由步步高（BBK）電子公司擁有嘅中國科技公司，生產智能手機、智能手機配件、軟件同網上服務。佢嚮2009年喺中國東莞成立。公司為佢哋嘅手機開發軟件，如vivo應用鋪頭，iManager，包喺佢哋專有嘅基於Android嘅用系統funtouch OS中。

維沃喺2015年第一季度躋身全球智能手機製造商前十名，全球市場佔有率係2.7%。截止2016年1月，維沃喺深圳同南京嘅研發中心擁有1600名研發人員。

## 爭議

### Vivo Y20智能手機疑自燃事件
喺2021年4月11號，一批放喺香港國際機場停機坪嘅手機同埋手機配件，喺已經圍封妥當，準備送上飛機之前起火。之後傳媒就影到，呢批手機係Vivo Y20嘅智能手機。

## 參攷

## 出面網頁
*

類:手提電話公司
類:中國民營企業
類:廣東公司
類:東莞
EPROM

**EPROM**（粵化讀音：，英文全名 ），又叫**可刪可編程唯讀記憶體**，由以色列工程師Dov Frohman發明，係一種斷電後都仲可以保留數據嘅電腦儲存芯片——即係非易失性（非揮發性）。佢係一組浮柵晶體管，俾一個提供畀電子電路中常用電壓更高電壓嘅電子器件分別編程。一旦編程完成之後，EPROM只可以用強紫外線照射嚟擦除。通過封裝頂可以見到硅片嘅透明窗口，好容易識別到EPROM，呢個窗口同時用嚟進行紫外線擦除。 

一個編程後嘅EPROM，可以保持數據大約10至20年，可以無限次讀取。擦除窗口一定要有嘢冚住，以防俾陽光擦除。舊電腦嘅BIOS芯片，一般係EPROM，擦除窗口會俾印上BIOS發行商嘅名、版本同版權聲明嘅標籤冚住。

一啲喺快閃記憶體出現前生產嘅微控制器，有用EPROM來儲存程序嘅版本，以利於程式開發；因為，如果用一次性可編程器件，喺調試時會造成嚴重浪費。

## EPROM嘅型號同容量
除咗 1702 之外，EPROM 係 27 系列型號，各種容量同型號請睇附表，編號之前可能加有廠商嘅英文字頭，同一型號可能有唔同嘅速度同封裝方式，並附加喺編號後面。每個廠牌同型號嘅 EPROM 讀取上相容，但燒錄規範可能會有啲唔同。 (此外，用 EPROM 嘅 MCS48/51 家族 MCU 就係 87 系列)

部分比較新嘅 EPROM 可以由簽名模式（signature mode）進行型號自動識別，方法係將 A9 提升到 12V，晶片就會送出2 byte 嘅識別數據。由於唔係所有型號都有呢個功能（尤其係早期嘅型號），因此燒錄嘅時候有可能要人工指定型號。

註: 1702 EPROM 係用PMOS邏輯製程，27 系列嘅其他型號中冇 C 嘅係用NMOS邏輯製程，含有 C 嘅就係比較新嘅CMOS邏輯製程。

## EPROM圖像

image:EPROMdie.jpg|由擦除窗口睇 EPROM 晶粒
image:Eprom32k.jpg|32KB (256Kbit) EPROM 27C256
image:Eprom60x.jpg|EPROM 晶粒嘅 60倍 近照
image:NEC D8749HD.png|以 EPROM 嚟儲存程式嘅 8749 微控制器

 

## OTP EPROM

因為玻璃窗口造價貴，於是引入咗一次性可編程芯片（One-time programmable，OTP chip，或一種PROM），用喺唔需要重複燒寫嘅量產產品中可以降低ROM成本而廣泛使用；唯一唔同嘅係，EPROM芯片封喺唔透明嘅封裝中，因此呢種芯片喺寫入程序後冇得擦除。呢種一次性可編程技術，用喺生產EPROM同基於EPROM嘅微控制器。然而，一次性可編程EPROM慢慢俾快閃記憶體（flash memory）芯片所取代，後者有相近嘅硅片價格，並且喺一個無窗口封裝中可以重複編程。

## 註
哈爾濱太平國際機場

（）係中國一個機場，喺哈爾濱市區西南37公里。

呢個機場喺1979年啟用，1994年同1997年搞大，用咗960萬人民幣。1984年，機場升級成國際機場。而家佢係中國東北嘅交通樞紐，亦係黑龍江省最大機場。機場一年處理到600萬人次乘客，有多過五十條航線。跑道長3200米，鋪咗蠟青。

2013年國際線搬咗去舊航空大樓，同國內線分開。2018年4月啟用嘅2號航空大樓係畀國內線用。依家舊航空大樓同2號航空大樓距離大概1哩。

## 參攷

類:中華人民共和國機場
呂建軍

**呂建軍**（，，）係中國足球員，宜家喺中國甲級聯賽中一直擔任石家莊光明隊嘅後衛。

## 參攷
Bing

**Bing**，係一款由微軟公司推出個網上搜尋引擎。Bing嘅歷史可追溯到1998年第三個季度發佈嘅MSN Search，佢嘅搜尋結果由Looksmart同Inktomi等提供；2006年3月8號，微軟發佈咗Windows Live Search嘅公測版，並喺同年9月11號取代咗MSN Search，佢開始使用搜尋選項卡；次年3月，微軟將佢由Windows Live分離並更名Live Search，Live Search曾經歷多次重組。到咗2009年6月3號，微軟將Live Search改造成Bing並正式發佈。

## 參考
中央電視台 (搞清楚)

**中央電視台**多數指中國中央電視台，重可以係：
*朝鮮中央電視台
*越南中央電視台
*蘇聯中央電視台
中山公園

**中山公園**係紀念孫中山嘅公園。皆因中華民國政府將孫中山尊稱做「國父」，中華人民共和國政府亦將孫中山尊稱做「革命先行者」，所以兩岸四地乃至海外華人聚居地都會有中山公園。

## 各地中山公園

### 香港
*中山紀念公園
*屯門中山公園
### 廣州
*黃埔區中山公園
### 澳門
*紀念孫中山市政公園
### 星加坡
*中山公園 (星加坡)

## 睇埋
*中山公園站
中山站

**中山站**可以係：
;
*中山站 (中山)：廣東中山嘅火車站
;
*中山站 (臺北)
;
*中山站 (神奈川)
*中山站 (岡山)
;
*中山站 (南極洲)：南極洲嘅科學考察站
## 睇埋
*中山公園站
中山公園站

**中山公園站**係用中山公園命名嘅鐵路站，可以係：
*中山公園站 (上海)
*中山公園站 (武漢)
*中山公園站 (青島)
*中山公園站 (廈門)
*中山公園站 (深圳)
*中山公園站 (佛山)
## 睇埋
*中山站
中山公園站 (上海)

**中山公園站**係上海地鐵2號綫、3號綫同4號綫嘅車站，喺長寧區，1999年9月20號啟用。

類:上海地鐵2號綫
類:上海地鐵3號綫
類:上海地鐵4號綫
類:長寧區地鐵站
中華門

**中華門**可以係：
*中華門 (南京)，中國江蘇南京一座城門
*中華門 (北京)，舊時中國北京一座城門，中華人民共和國開國初期被毀
*中華門街道，中國江蘇南京秦淮區一個街道辦事處
五官

**五官**可以係
*人嘅五個感官，有唔同版本：
**眼、耳、口、鼻、皮膚，對應視覺、聽覺、味覺、嗅覺、觸覺
**眼、耳、口、鼻、眉，對應面上五個特徵，睇相用
**眼、耳、口、鼻、心，《辭海》嘅定義
**眼、耳、口（唇）、鼻、舌，中醫學用，對應五臟
*西周五個主要官職：司徒、司馬、司士、司空、司寇
*五官鄉，中國四川雷波一個鄉
劉宏 (搞清楚)

**劉宏**多數指東漢漢靈帝劉宏，重可以係：
*劉宏 (趙王)，東漢三世趙王
*劉宏 (劉宋)，劉宋文帝劉義隆個仔
酷派集團

（Coolpad，）係中國一間通訊設備公司。總部設喺深圳。

從2012年1月至6月，呢間公司生產咗中國智能手機市場嘅10.4%。

## 參攷

類:香港上市工業公司
類:電子公司
類:中國民營企業
類:深圳公司
劉毅

**劉毅**可以係：
## 古代
*劉毅 (西晉)，西晉官員
*劉毅 (東晉)，東晉將領
## 現代
*劉毅 (市長)，廣東江門市長
*劉毅 (中將)，中國人民解放軍海軍中將
*劉毅 (民建聯)
友誼路站

**友誼路站**係用友誼路命名嘅鐵路站，可以係：
*友誼路站 (上海)
*友誼路站 (武漢)
*友誼路站 (長沙)
地獄 (搞清楚)

**[[地獄]]**多數籠統指壞人死後去受罰嘅地方，重可以係：
*地獄 (基督教)
*地獄 (佛教)
*地獄 (伊斯蘭教)
吉林 (搞清楚)

**吉林**多數指中國吉林省，重可以係：
* 吉林市
* 吉林站
* 吉林省 (清)
* 吉林省 (中華民國)
* 吉林省 (滿洲國)
* 吉林 (人物)，曾任北京市政協主席，現任中央社會主義學院黨組書記、第一副院長
* 吉林大路
* 吉林街
* 吉林大街
* 吉林路
夏威夷 (搞清楚)

**夏威夷**多數指夏威夷州，重可以係：
*夏威夷島
*夏威夷縣
*夏威夷王國
*夏威夷共和國
*夏威夷領地
*夏威夷星（小行星48575）
大韓

**大韓**可以係：
### 國號
*大韓民國，即係南韓
*大韓帝國
### 公司名
*大韓航空，南韓航空公司
*大韓假期，香港旅行社集團
天統

**天統**可以係：
*天統 (邢杲)，北魏民變領袖邢杲嘅年號
*天統 (北齊)，北齊年號
*天統 (渤海國)，渤海國年號
*天統 (明玉珍)，大元民變領袖明玉珍嘅年號
太初

**太初**原意係宇宙嘅開始，重可以係：
*太初 (西漢)
*太初 (前秦)
*太初 (西秦)
*太初 (南涼)
*太初 (劉宋)
嶺南 (搞清楚)

**[[嶺南]]**多數指廣東廣西南嶺以南一帶地方，重可以係：
* 嶺南文化，嶺南地區嘅特色地道文化
* 嶺南地方，韓國慶尚道一帶地方
* 嶺南街道：
** 嶺南街道 (鶴崗)，黑龍江省鶴崗興山區轄下一街道
** 嶺南街道 (廣州)，廣東廣州荔灣區轄下一街道
* 嶺南 (日本)，日本木之芽峠（木嶺）以南嘅日本海沿岸地區
* 嶺南大學：
** 嶺南大學 (廣州)，廣東廣州以前一間大學，1952年「全國高校調整」時同國立中山大學合併爲中山大學
** 嶺南大學 (香港)，香港一間大學，源於廣州嶺南大學，1967年至1978年嗌「嶺南書院」，1978年至1999年嗌「嶺南學院」
** ，南韓慶山一間私立大學，1967年由大邱學院（Daegu College）同青丘學院（Chunggu College）合併而成
* 嶺南中學：
** 嶺南中學 (香港)
** 嶺南中學 (澳門)
* 嶺南藥廠
* 嶺南台，廣東衛視前身
弗林德斯島

**弗林德斯島**（**Flinders Island**）可以係：
*弗林德斯島 (塔斯曼尼亞)
*弗林德斯島 (昆士蘭)
*弗林德斯島 (南澳洲)
*弗林德斯島 (西澳洲)
廣安 (搞清楚)

**[[廣安]]**多數指中國四川一個市，重可以係：
### 政區名
*廣安區，四川廣安一個區
*廣安鎮，河北廊坊大城一個鎮
*廣安省，越南廢省
### 年號
*廣安 (葛榮)，北魏民變領袖葛榮嘅年號
*廣安 (大理)，大理嘅年號
### 其他
*廣安銀行，香港舊時一間銀行
*廣安駕駛學校，廣州一間駕駛學校
星球大戰 (搞清楚)

**[[星球大戰]]**同**星戰**多數指科幻電影系列，重可以係：
*《星球大戰：新的希望》，星球大戰電影系列第一套，原名《星球大戰》
*星球大戰計劃，美國1980年代嘅軍事戰略計劃
*星戰 (專輯)，古巨基專輯
書 (搞清楚)

**[[書]]**多數指一本有文字嘅嘢，重可以係：
*電子書
*書法風格，譬如楷書、行書、草書
*《尚書》嘅簡稱
中華電視公司

（**Chinese Television System**），簡稱**華視**（**CTS**），係中華民國（臺灣）嘅地面電視台，嚮1971年成立。

佢網絡嘅最新里程碑係喺體育賽事，包括喺臺北舉辦嘅2017年世界大學生運動會獨家播映權。呢個包括播放開幕式同閉幕式同埋主要賽事，並喺佢YouTube頻道增設收睇其餘賽事嘅選項。由於呢排臺灣國家足球隊嘅成功引起對足球嘅興趣，佢亦買埋2018年FIFA世界盃淘汰賽嘅免費播映權，係唯一一個頻道播放呢個通常係有線電視頻道先會播嘅節目。

## 出面網頁
*

類:臺灣電視台
韓雪 (泳手)

**韓雪**（；；），嚮北京出世，係中國游水運動員同奧運會獎牌得主。佢喺1996年亞特蘭大夏天奧運會，喺4×100米混合泳接力中獲得銅牌。佢仲參加咗2000年雪梨夏天奧運會。

## 參攷
臺南市文化資產一覽

**臺南市文化資產**係喺臺南市（包含原省轄台南市同原臺南縣）嘅各級古蹟同歷史建築。原臺南市可以話係臺灣嘅歷史名城，從1624年荷治時期建城到而家已有將近四百年嘅歷史，自17世紀作為臺灣全島首府長達200幾年。喺歷經咗荷治、明鄭、清領同日治等時期嘅交織後，每個時代多少都有留低一啲建築同文化物件。令台南成咗文化資產最多嘅縣市。

原臺南市周圍嘅地區，喺清代臺南成為臺灣府城後，先後成為臺灣縣、安平縣等行政區，最後成為臺南縣，而喺2010年12月25號，臺南縣市合併升格為直轄市，令呢兩個區域從此合二為一。

## 有形文化資產
### 古蹟
#### 國定古蹟

#### 直轄市定古蹟

### 歷史建築

### 聚落建築群

### 考古遺址

### 文化景觀

## 攷

## 連出去

* 文化資產綜合查詢，文化部文化資產局
台江國家公園

**台江國家公園**，係中華民國第八座國家公園，亦係首座都市型國家公園，2009年12月28號正式掛牌成立。

台江一名，源自歷史上嘅台江內海，多已陸化為濕地或魚塭。範圍包括臺南市安南區同七股區濱海陸域，包含四草、鹿耳門、原安順鹽田周遭、七股潟湖同埋海域至澎湖縣東吉嶼。

## 攷
赤崁樓

**赤嵌樓**（）喺臺灣臺南市嘅中西區。前身係1653年荷治時期興建嘅歐式建築**普羅民遮城**（Provintia，亦叫**省城**、**攝政城**），**紅毛樓**，本地人叫**番仔樓**（），曾係全臺沿海統治中心，至清代已傾圮，僅留部分殘蹟。

今日所見嘅赤崁樓，大部分係漢人喺荷蘭城堡嘅基礎上，陸續興建嘅儒、道教廟祠，包括海神廟、文昌閣。1960年，又由大南門城內搬嚟九座贔屭碑，終成今日樣貌。因此，所稱赤崁樓，係歐式普羅民遮城殘蹟，同埋海神廟、文昌閣嘅混合體。今列係國定古蹟。

## 攷

類:中西區 (臺灣)
紅星村

**紅星村**（）係中國村名，可以係：
*黑龍江哈爾濱松北區嘅村，請睇《松浦街道》
*福建
**三明大田嘅村，請睇《均溪鎮》
**南平武夷山嘅村，請睇《星村鎮》
**泉州南安嘅村，請睇《詩山鎮》
*貴州
**黔西南
***望謨嘅村，請睇《石屯鎮》
***普安嘅村，請睇《盤水街道》
*四川廣安鄰水嘅村，請睇《九峰鄉》
中國民主社會黨

**中國民主社會黨**，係中華民國嘅一個政黨，簡稱**民社黨**，由中國國家社會黨月中國民主憲政黨1946年喺上海市合併組成。喺大陸時期曾參同制憲，並喺1949年隨中華民國政府搬去臺灣。喺戒嚴時期，民社黨曾經係中華民國三個合法政黨之一，初期雖然重有些小影響力，但因內部派系林立，外受中國國民黨分化控制，同中國青年黨等在野黨派並無法有效制衡執政黨。1980年代後期黨禁解除後，部份黨員相繼分裂另組政黨，而具有一定影響力嘅台籍人士就轉入民主進步黨。1990年代初，中華民國國會全面改選後，民社黨更徹底失咗席次、並迅速泡沫化，而家喺臺灣政壇已經冇實質影響力。隨著最後黨魁孫善豪去世後已名存實亡，2020年正式解散。
臺南市旅遊景點一覽

**臺南市旅遊景點一覽**所介紹嘅係臺南市重要公共設施、大型公園、風景區、觀光工廠、體育設施、寺廟、百貨、商圈、古蹟、知名夜市同五星級飯店。

## 公共設施

*國立臺灣文學館
*國立臺灣歷史博物館
*臺南市美術館
*臺南文化中心
*新營文化中心
*臺江文化中心
*國立臺南生活美學館
*奇美博物館
*南瀛天文教育園區
*氣象博物館
*成大博物館
*臺南兒童科學館
*左鎮菜寮化石館
*將軍方圓美術館
*東門美術館

## 文化創意園區
*臺南文化創意產業園區
*藍曬圖文化創意園區
*復興老兵文化創意園區
*十鼓文化園區（仁德糖廠）

## 大型公園

*臺南公園
*水萍塭公園
*臺南都會公園
*林默娘公園
*巴克禮紀念公園
*永康公園
*東山運動公園
*南瀛綠都心公園

## 風景區
*臺江國家公園
*西拉雅國家風景區
*雲嘉南濱海國家風景區
*四草濕地
*七股黑面琵鷺保護區
*七股鹽田
*關子嶺溫泉
*烏山頭水庫
*尖山埤水庫
*虎頭埤
*黃金海岸
*觀夕平臺

## 觀光工廠
*臺南‧家具產業博物館
*立康中草藥產業文化館
*港香蘭綠色健康知識館
*Sonispa漾魅力音波體驗館
*炳翰人參王國
*宏遠紡織生態工業園
*臺灣菸酒股份有限公司隆田觀光酒廠
*臺灣菸酒股份有限公司善化啤酒觀光工廠
*臺灣金屬創意館
*康那香不織布創意王國
*黑橋牌香腸博物館
*麗豐微酵館
*新百祿燕窩觀光工廠
*瓜瓜園地瓜生態故事館
*天一中藥生活化園區
*臺灣漢藥體驗學習館
*和明織品文化館
*卡多利亞良食故事館
*虹泰水凝膠世界

## 彩繪村
*善化胡厝寮彩繪村
*大內龍貓公車站
*關廟北寮彩繪村
*關廟新光里彩繪村
*下營小熊維尼彩繪村
*永康復興老賓兵文化園區

## 體育設施

*臺南市立體育場
*臺南市立棒球場
*臺南市立足球場
*佳里網球場
*佳里羽球場

## 寺廟

*五妃廟
*開隆宮
*永華宮
*開元寺
*臺南孔廟
*南鯤鯓代天府
*麻豆代天府
*漚汪文衡殿
*學甲慈濟宮
*四草大眾廟
*妙壽宮
*佳里金唐殿
*大天后宮
*臺南北極殿
*開基玉皇宮
*臺灣首廟天壇
*臺灣府城隍廟
*延平郡王祠
*開基武廟原正殿
*萬福庵
*開基天后宮
*鹿耳門天后宮
*安平開臺天后宮
*安平觀音亭
*祀典武廟
*風神廟
*下南河南沙宮
*臺南東嶽殿
*臺南水仙宮
*開基靈祐宮
*大觀音亭興濟宮
*關子嶺碧雲寺
*白河大仙寺
*臺南三山國王廟
*臺南法華寺
*總趕宮
*全臺首邑縣城隍廟
*安平城隍廟
*普濟殿
*正統鹿耳門聖母廟
*鹽水武廟
*六甲赤山龍湖巖
*龍崎文衡殿

## 百貨
*新光三越臺南新天地
*新光三越臺南中山店
*遠東百貨臺南店
*遠東百貨成功店
*FOCUS百貨
*德安百貨
*林百貨（已喺2014年6月重新開幕）
*南紡購物中心（二期商場預計2019年開幕）

## 商圈
*中正商圈
*國華街（淺草形象商圈）
*北門商圈
*南方公園美食休閒廣場
*小北商場
*成大育樂街商圈
*南臺街美食商圈

## 夜市
*花園夜市《每週四、六、日》
*大東夜市《每週一、二、五》
*小北成功夜市《每週二、五》
*武聖夜市《每週三、六》
*永大夜市
*開元夜市《每週三、六》
*新營夜市
*佳里夜市《每週四》

## 臺南市重要古蹟

*五妃廟
*赤崁樓
*開元寺
*兌悅門
*臺南車站
*臺南孔廟
*臺南州廳
*祀典武廟
*億載金城
*安平古堡
*大天后宮
*四草砲臺
*延平郡王祠
*安平開臺天后宮
*臺灣城殘蹟
*原臺南地方法院
*臺灣府城隍廟

File:Chihkan Tower 01.JPG|赤崁樓
File:Front Station, TRA Tainan Station 20071119.jpg|臺南車站
File:tainan_gold_city.jpg|億載金城
File:Tainan Taiwan Tainan-District-Court-01.jpg|臺南地方法院


## 特色街道
*安平老街
*孔廟老街（府中街）
*海安路藝術街
*神農街
*總爺古街
*新化老街
*善化老街
*鹽水老街
*麻豆老街
*佳里老街

## 五星級飯店
*香格里拉酒店
*大億麗緻酒店
*臺糖長榮酒店
*晶英酒店
*老爺酒店集團（老爺旅行）

## 睇埋
*臺南市古蹟一覽
*臺南市文化資產一覽
*臺南小吃
*臺南文化

## 連出去
*臺南市政府全球資訊網
馬瀝站

**馬瀝站**（；），規劃同施工時期嗌過**黎家塘站**（；），係廣州地鐵嘅車站，2018年12月28號開通，喺白雲區鐘落潭馬瀝村，佛公橋地段一帶（105國道嘅K2519+100標記位）。

## 結構
### 外觀

同其它嘅高架站一樣，呢個站嘅外觀方面，個樣似高鐵嘅高架站多啲，其中2樓部份睇落似玻璃牆。但佢有個地方同琶洲嘅會展中心唔一樣嘅係，呢個站最頂冇大隻紅字印住個站名響度。
### 樓層
呢個站一共有3層樓嘅地上區域，其中地上1樓係出入口，有設備房同市政設施；地上2樓係站廳，有票務設施，客務中心同商鋪；地上3樓係月台。站內既有休息室，又有廁所，更加有母嬰室。其中休息室有4個，喺月台範圍入面，每個月台各有兩個。而廁所同母嬰室喺站廳收費區入面近南邊牆邊範圍，其中母嬰室喺廁所嘅女廁門口隔籬。
#### 打掂

#### 打橫

### 站廳
鐘落潭站嘅站廳收費區喺車站東北邊，西南邊係過街通道。收費區有好多部扶手電梯同樓梯、專用𨋢往返月台都得。

### 月台
呢個站有兩個側式月台，喺廣從九路佛公橋地段嘅上空。

另外，喺呢個站東北邊冇幾遠同車行嗰兩條軌道之間，都有條存車綫同波口位響度，專門畀喺馬瀝站以東北啲車站出冬瓜豆腐時，啲車會攞呢個站做總站用，屆時去從化或新和、九佛、鎮龍一帶嘅需要轉乘其它交通工具。

### 商舖同自助服務
呢個站冇商舖，但得臺自助服務。自助服務凈得部共享雨遮響度。

### 出入口

呢個站有2個出入口，分别係A同B。

## 頭尾班車信息同配線圖
}

▼鐘落潭站
|}

## 車站歷史
### 規劃
喺2003年份地鐵規劃方案入面，嗰時嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅佛公橋一帶。但2005年，新華綫嘅西段（花都汽車城⇆高增）被列入咗一部分，而廣從路段（太和⇆街口）直到2008年份規劃先至重新提出，不過嗰時嗌成**黎家塘站**。

2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起，路線要起成「人」字樣，呢個站亦唔變。雖然路線提出咗快綫嘅需求，但唔經呢個站。
### 施工

*2014年3月4號，車站正式喐手起。
*2017年11月15號，呢個站到新和之間嘅高架樑框架正式鋪好兼貫通。
*2018年3月29號晏晝，廣州市民政局開始向全社會徵集主綫啲站名，其中呢個站正式改名做馬瀝站。
*2018年8月2號，呢個站嘅主體鋼構吊裝已經搞掂嗮。
*2018年8月8號丑時，呢個站到赤草（計埋出入鄧村停車場嗰橛）之間嘅接觸軌順利通過咗冷滑試驗。
*2018年8月15號，隨住呢個站到赤草（計埋出入鄧村停車場嗰橛）之間正式三權移交，路線亦開始入咗營運前調試階段。
*2018年9月26號，呢個站正式三權移交而開始營運前調試
*2018年11月30號申時，主綫一期嘅供電系統安裝工程Ⅱ標段（馬瀝⇄東風）順利搞掂單位工程驗收。

### 開通
2018年12月28號晏晝，由於一期主綫部份正式開通，呢個站亦正式開放。

## 利用狀況

## 附近嘅建築同景區
* 馬瀝村衛生站
* 金穎園農科旅遊度假區
* 四海偉業科技有限公司
* 廣東機電職業技術學院（北校區）

## 註同攷

;註

;攷

## 上一站·下一站
澳洲分級審查委員會

（），簡稱**ACB**，係澳洲嘅自我監管協會之一，1970年由考慮到電影同公開發佈作品出現鹹濕或血腥、暴力、嗌交、打交、粗口等一系列暴力嘅拗數而成立。主要職責係監管公開發佈啲電影作品嘅年紀同內容嘅分級。後嚟考慮到電子遊戲出現太多鹹濕或血腥、暴力、嗌交、打交、粗口等一系列暴力嘅拗數問題，1994年開始向電子遊戲搞分級制度。

佢屬下嘅分級有E、G、PG、M、MA15+、R18+、X18+、RC，CTC呢9個級，每個級都有佢唔同嘅解釋。

## 屬下分級
: 絕對打擊

## 攷

類:遊戲分級
類:電影分級
類:電視分級
任新民

**任新民**（；）係中國火箭科學家。佢係太空同液體火箭摩打技術方面嘅專家。佢喺紐約州立大學水牛城分校工作。

## 參攷

## 出面網頁

類:中國科學家
類:物理學家
類:人瑞
類:南京大學舊生
類:密芝根大學舊生
類:安徽人
中國國際廣播電台

（***China Radio International***），簡稱**國廣**（***CRI***），係中華人民共和國嘅國有國際廣播電台。現時總部設喺北京石景山區八寶山一區。佢嚮1941年12月3號成立，當時佢係叫**北京廣播電台**。中國國際廣播電台仲發佈咗名為《北京新聞》同《北京國際》嘅線上日報。

佢有32個海外通信局同6個主要區域局，每日播出2700多鐘嘅節目（24個鐘英文），包新聞、時事、政治、經濟、文化、科技等方面嘅特色節目。佢嘅海外報導涉及65種語言。超過五十個短波發射器畀用於覆蓋世界部分一區；佢通過互聯網同好多衛星進行廣播；佢嘅節目由世界各地嘅好多本地AM同FM電台重新廣播。

CRI話，佢「致力於促進中華人民共和國同世界嘅良好關係」，但堅持中華人民共和國嘅官方政策，包括臺灣同達賴喇嘛嘅政治狀況等爭議問題。同美國之音、英國廣播公司世界廣播電臺同澳洲廣播電台等其他國家嘅對外廣播電台一樣，國際廣播電台宣稱「要喺中國嘅軟實力策略發揮重要作用」同「走出去」政策，旨在擴大中國文化同媒體喺世界上嘅影響力。佢正試圖應用新媒體同其他國際媒體競爭。同呢啲廣播公司唔同嘅係，CRI間接多數擁有權或者喺多國廣播電台嘅財政支持方面嘅控制權未有公佈。

2018年3月第十三屆全國人民代表大會第一次會後，中國國際廣播電台合併成立中國傳媒集團公司中央廣播電視總台。

## 參攷

類:中國電台
2018年夏威夷彈道飛彈誤報

**2018年夏威夷彈道飛彈誤報**，喺2018年1月13號，檀島公司電視、廣播、手機，傳警報，講彈道飛彈將襲擊呢禿髮檀島，令羣衆躲避佢。

當時，學校休學，公交車落山，成千上萬嘅羣衆騷亂，操出衛躲避佢。

上午8:07（HST），警報報告如下：
有彈道飛彈想攻打夏威夷。趕計畫力。呢個唔係演練。

8:10，夏威夷國人民軍向太平洋海軍中權，中權話冇嘅。

8:13，唔再預早警報，認為錯報。

8:45，第二代直問如下：
實在無飛彈想攻打夏威夷。申嘅錯誤報告。

## 參攷
林嶺東

**林嶺東**（，）係香港電影導演、演員。佢擅長拍動作片，代表作包括《龍虎風雲》、《監獄風雲》、《學校風雲》。佢憑《龍虎風雲》攞過香港電影金像獎最佳導演。

2018年12月29號晏晝4點幾，林嶺東老婆發覺佢喺馬鞍山屋企倒臥床上。救護員到場後證實林嶺東當場死亡，終年63歲。初步調查死因冇可疑。2019年1月9號喺大圍寶福紀念館福海堂設靈，喪禮以維新儀式進行。

## 參考

## 出面網頁

* 
* 
*
鳥葬

**鳥葬**，係古暹羅嘅一種普遍殯葬習俗。

根據明朝《西洋番國志》嘅記載，一般嘅暹羅國人死後，會被人抬到海邊，有啲金黃色好似鵝咁大嘅雀，成三五十隻飛落嚟啄食屍肉，剩低嘅骨頭就棄置喺海中，叫做「鳥葬」。

西藏嘅天葬，有時亦叫做鳥葬。

## 參考
* 鞏珍（明）《西洋番國志》暹羅條。
漫遊詞

**漫遊詞**（、，眾數：）係一個語言學概念，指一個常用字詞嘅使用地域好闊，闊到喺好多冇同源關係嘅語文度一齊出現。漫遊詞嘅出現通常係因為通商、文化交流，令互相接觸但唔係同源嘅語文用同一個詞語嚟講同一個概念。最早期嘅漫遊詞喺人類文明出現文字之前，已經喺唔同語文之間借嚟借去，所以根本追溯唔到個詞嘅來源。近期啲嘅漫遊詞，可以透過古籍嚟追溯沿革，並且可以幫歷史學家理解呢啲漫遊詞所指嘅生活小節點樣傳播。

## 例子
有好多飲食相關嘅日常用字，由中東至西歐都係由漫遊詞包辦，例如（以現代英文做例子）：*sugar*（糖）、*ginger*（薑）、*copper*（銅）、 *silver*（銀）、 *cumin*（孜然）、*mint*（薄荷）、*wine*（葡萄酒）。呢啲詞語唔少都係透過青銅時代嘅商貿而傳到周圍都係。嗰陣仲未有文字，所以亦好難咬定呢啲詞語究竟係邊個發明、邊個借詞。

「茶」係一個漫遊詞，而且廣東話係呢個漫遊詞嘅傳播史嘅一部分。「茶」字嘅傳播只係幾百年歷史，所以可以透過個字點傳播嚟追遡人類飲茶嘅歷史。世界大部分語文嘅「茶」字一係類似 *tê*（例如英文 *tea*）、一係類似 *cha*（例如英文 *chai*）。透過海上貿易輸入茶葉嘅文化通常會用出自閩語系嘅 *tê* 發音；透過陸路輸入茶葉嘅文化通常會用出自官話或者粵語嘅 *cha* 發音。有啲語文，例如英文，就借晒兩個發音嚟解唔同嘅茶葉種類，*tea* 解清茶、中國茶、或者冇加香料嘅奶茶；*chai* 解加咗香料嘅印度茶。

## 參考
李慧嫻

**李慧嫻**（、）係一個香港藝術家、雕塑家。佢出名整「肥嘟嘟小人物」陶瓷雕塑，名著係油塘港鐵站嘅室外擺設《行人、閒人》。

## 生平
李慧嫻喺香港出世。佢老竇係攝影師，李慧嫻細個幫老竇晒相，於是接觸到唔同嘅階層、唔同場景嘅相，就開始對藝術有興趣。佢喺香港理工大學讀陶藝、倫敦大學同利物浦大學讀藝術教育。

佢1990年至2016年喺香港理工大學教書。佢亦係香港藝術館同香港文化博物館名譽顧問。

## 作品
李慧嫻專長用陶瓷整「肥嘟嘟小人物」，作品「風格古拙可愛，原始氣息濃厚，充滿幽默感。」佢整嘅人像身體圓潤、頭通常昂向上，頭望向上係因為佢想啲人像望住佢。佢最出名嘅作品係油塘站近大本型商場出口嘅《行人、閒人》雕塑組合，呢件作品表達日常生活，例如食飯、讀書、買嘢，作品嘅擺位同隔籬嘅商場互相呼應。

佢鍾意用雕塑嚟講故事，而且特別鍾情表達香港文化情懷，例如講茶餐廳文化嘅《粥粉麵飯》同埋《十兄弟》。佢認爲佢嘅雕塑唔係佢自己一個人嘅事。佢認爲整雕塑要諗埋觀眾嘅感受，作品要同觀衆聯繋、吸引觀衆參與，噉先算係一個完整嘅藝術創作。

2016年，佢去咗信樂町「陶藝之森」深造三個月，學嗰度嘅「信樂燒」陶瓷藝術。2018年，佢搞《學而時習之》作品展，佢話呢個名「好老土」，出自《論語》，暗示下句「不亦悅乎」。

## 攞獎
佢1985年攞過香港市政局藝術獎（陶藝）、1999年攞香港藝術家年獎（雕塑）、2005年攞咗香港民政事務局嘉許獎章。佢又攞過香港六藝卓越女性獎（視覺藝術 – 雕塑/陶藝），2016年仲入選 Sovereign 傑出亞洲藝術獎。

## 參考

## 連出去

* Hong Kong Art Archive: Li Wei Han, Rosanna 
* INTERVIEW: Ceramic Artist Rosanna Li Concept of HK Teahouse - Blouinartinfo Hong Kong
攝影師

**攝影師**係指所有從事相機攝影以及影像紀錄工作嘅人。以全職、兼職者牟取報酬有別於業餘玩家，純為興趣者就叫做攝影玩家。

依據拍攝機器嘅唔同，一般可區分為平面攝影同影像攝影兩種攝影師。
陶藝

**陶藝**（；）係指用陶瓷整藝術品嘅過程。陶藝出嗰啲成品可以分成兩大類：一類係日常用嘅實用品（functional wares），好似碗碟、樽、盆啊呢啲就係，另一類就唔係整嚟用、齋做裝飾或者完全係藝術品嘅創作（non-functional wares）。整返前一類成品要落足心機，就算係出貨少，都會好似工業設計咁要顧及到譬如易用性呢啲咁嘅問題。

## 工序通睇

### 做形
陶藝嘅第一步係做出個形，而呢個「成形」嘅步驟主要係用三種方法：拉坯（）、倒模（slip-casting）同塑捏（）。

拉坯係指用電動嘅拉坯機或者手動嘅製陶轉盤（wheel，行外人叫 potter’s wheel），用手藝將泥坯拉成想整嘅樣，之不過好明顯呢個方法淨係整到圓嘢（或者將圓嘢撳扁或者切割做得出嘅形狀）。注漿，即係倒模，係指用水同少量抗絮凝嘅化學添加劑（）溝出嚟嘅泥漿（），注入預先用石膏製成嘅模，利用咗石膏嗦水嘅特性，喺泥漿畀個模嗦咗幾秒水之後倒走多餘嘅泥漿，再等半乾之後小心攞件嘢出嚟。塑捏就泛指其他嘅成形方法，主要包括手捏（）、盤條（）同接板（）。

成咗形嘅半製成品首先要冚住佢慢慢風乾，到半乾（leather hard）先可以繼續下一個工序，用刀、剉啲架罉修坯（trim）。修坯之後可以再做表面裝飾（surface treatment）譬如雕字、雕圖案呢啲。

### 上釉
上釉（）唔算係必要，但係多數都會做，尤其係食具會用佢嚟做防水（炅嘅陶瓷就一定係上咗釉）。之不過，西方傳統手工係一般唔會即刻上釉，而係先經過一個叫素燒（）嘅低溫燒製工序，將件嘢定咗型先。經呢個工序件嘢就會易啲上釉，同埋若果上釉出咗錯可以用水洗走佢，等風乾之後再上過。

釉（）係一種經過高溫之後會變成玻璃質嘅嘢，佢嘅作用除咗用嚟上色之外，亦都幫成件嘢防埋水。釉喺未燒開前，通常係白白灰灰咁，而未有燒咗之後有嘅色；經燒製嘅過程，係令啲釉發生化學反應，再變色成應有嘅顏色（包括透明）。

雖然釉防到水，但係唔係乜都防。所以做食具通常會揀一啲冇有毒物質嘅釉（譬如，鮮紅嘅釉好可能含鉛，幾十年前仲有用，但係而今經已唔應該用）；齋雕塑品就冇呢種顧慮。

上釉並唔係一種 ｢想點就會點｣ 嘅工序，因為釉喺燒嘅過程會變成半流質，甚至喺溫度唔啱或者份量唔啱嘅情形下變成流質，所以通常唔可以完全控制燒成之後啲釉去咗邊。有啲人會利用釉嘅呢種特性做出隨機性嘅效果，但係若果要畫一啲精細嘅畫或者寫字，通常會用釉下彩（）或者某一啲可以用嘅顏料呢類唔會被個窯燒熔嘅嘢，然後再喺上面加一層透明釉。

上咗釉嘅半製成品首先要風乾，等到乾嗮（）先燒。

### 燒成

燒（firing）係指用高溫嘅電窯（）或者煤氣窯（）呢啲，用熱力改變泥嘅物理結構再變成陶瓷質地，呢種過程叫玻璃化（）；之不過燒陶瓷唔係要將啲泥完全玻璃化，反為燒過咗龍，就會令到件製成品出現瑕疵，甚至乎熔鬼咗。

用電窯嘅叫氧化燒（），用煤氣窯、柴窯或者碳窯呢啲嘅叫還原燒（）。做陶藝嘅人一般通認為還原燒牽涉到唔同嘅化學反應，所以燒出唔同嘅效果，但係有人指出還原燒其實唔係化學所講嘅還原。

放入窯度燒嘅作品一定要乾透嗮，唔係話啲未乾到過嘅水喺燒嘅時候就變水蒸氣，泥包住冇路走嘅話就爆，咁唔單止嗰件嘢會冇咗，連隔籬嗰啲都會冇埋。

## 工業應用
工業度有半自動化嘅陶藝步驟替代人手，譬如拉坯可以由部自動機嚟拉。工業應用嘅工序譬如風乾方法同燒製嘅先後次序呢啲，好多時同人工做嘅都有唔同。經呢種工業方法出嘅成品，除咗碗碟呢啲嘅一般器皿，仲可以工業生產埋洗手盆、廁盆、瓷磚呢啲。

## 睇埋
*廣彩
*裝飾藝術
*視覺藝術

## 參考

## 註釋

## 書目

* 
*
信樂町

**信樂町**（、日文：）係日本滋賀縣一個鎮，人口大約一萬四千人，面積164平方公里。

呢度出名「信樂燒」，係陶瓷嘅一種，好多人特登嚟呢度學師。

## 連出去
*日本國家旅遊局：甲賀、信樂町指南
玩轉腦友記

《**玩轉腦友記**》（**Super Senior**），係香港電視娛樂製作嘅長者資訊節目，由英健朗、詹朗林主持，2019年1月20號到7月14號逢禮拜日08:00-08:30喺ViuTV播。節目主持會同老人家一齊玩遊戲。

## 每集一覽

## 出面網頁
*ViuTV：玩轉腦友記
一起跑

《**一起跑**》（**Run As One**），係香港電視娛樂製作嘅體育節目，2019年1月18號到2月15號逢禮拜五20:15-20:30喺ViuTV播。節目會介紹幾位跑手點樣準備2019年香港馬拉松。

## 每集一覽

## 出面網頁
*ViuTV：一起跑
社交媒體騙案

**社交媒體騙案**（）係通過社交媒體識網友去呃人錢嘅一種詐騙手法。

## 手法
呃人嗰個有機會犯法去攞人哋社交媒體個戶口名、電郵地址同密碼，跟住冒充佢登入社交媒體，仲會搵佢聯絡人簿上面嘅朋友，搵藉口要對方幫佢買點數卡或增值卡，仲要人哋講埋卡上面嘅序號同密碼，一得手就失聯。

受害人都有機會經社交媒體識呃人嗰個，佢要求同畀人呃嗰個見面嗰陣，會搵藉口同佢借手機，跟住就走佬，又或者要人哋俾保證金先（通常係叫佢哋買點數卡或增值卡，仲要人哋講埋卡上面嘅序號同密碼），話咁先保得住佢自己條命。

## 睇埋
*網絡騙案

## 出面網頁
*社交媒體騙案，香港警務處
嬴非子

**嬴非子**（）是西周諸侯國秦國的開國國王，大駱的兒子，前858年之前在位。

## 參攷
*漢司馬遷纂，《史記》卷五．秦本紀．第五：『非子居犬丘，好馬及畜，善養息之。』
秦孝公

**秦孝公**（），名**渠梁**，係戰國時期秦國的國王，前361年到前338年在位。

秦孝公以任用商鞅變法，使秦國強盛而出名。
嬴子楚

**嬴子楚**（），秦王，戰國時人，死後謚號**莊襄王**，所以又叫**秦莊襄王**、**秦莊王**、**秦襄王**。戰國策話佢原名**子異**、**異人**。秦王嬴柱同夏姬之子，早年送去趙國做人質，備受冷落。商人呂不諱話奇貨可居，送趙姬畀佢，帶佢返秦國。華陽夫人為秦王正室，無仔，呂不諱說服夫人，納子楚為繼子，等佢有名份成為太子。之後做秦王三年，公元前二五〇年，做到前二四七年。

有仔嬴政，接位做秦王，及後滅六國，是為始皇帝。有說嬴政並非子楚血脈，實情為呂不諱。而另有仔嬴成蟜，為長安君。
同伊

《**同伊**》（）係2010年韓國電視劇，由韓孝周、池珍熙、李昭娟、裴秀彬、鄭進永主演。故仔圍繞大朝鮮國英祖李昑嘅阿媽崔氏。
朱蒙

《**朱蒙**》（）係2006年韓國電視劇，由宋一國、韓惠珍、裴秀彬、宋智孝、金承洙、吳娟受、全光烈、甄美里主演。故仔圍繞高句麗開國國王高朱蒙。
解碼追兇

《**解碼追兇**》（）係2016年韓國電視劇，由李帝勳、金惠秀、趙震雄主演。故仔用犯罪推理做題材。
對不起，我愛你

《**對不起，我愛你**》（）係2004年韓國電視劇，由蘇志燮、林秀晶主演。呢套劇曾經畀土耳其、中國大陸、泰國同日本嘅電視台翻拍。
和遊記

《**和遊記**》（）係2017年韓國電視劇，由李昇基、車勝元、吳漣序、李洪基、張光、李世榮主演。故仔概念嚟自中國古典名著《西遊記》。
好醫生

《**好醫生**》（）係2013年韓國電視劇，由周元、文彩元、朱相昱、金旼序主演。故仔用一間大學醫院小兒外科做背景。
詐騙

**詐騙罪**（）係一種財產犯罪，指個人或團體以欺騙、虛假陳述、隱瞞事實等手段，令他人誤信虛假訊息，從而取得財產、金錢、服務或其他不正當利益。詐騙行為嘅核心係「以不誠實手段令他人作出損害自己利益嘅決定」。
酋長國

**酋長國**係由阿拉伯酋長做最高領袖嘅君主制伊斯蘭國政權嘅稱號。

當今世上有兩個獨立酋長國：科威特同卡塔爾，另外有七個酋長國組成聯邦，即係阿拉伯聯合酋長國，包括咗阿布扎比酋長國、杜拜酋長國、沙迦酋長國、拉斯海瑪酋長國、阿治曼酋長國、富查伊拉酋長國同歐姆古溫酋長國。
伊斯蘭共和國

**伊斯蘭共和國**係共和制伊斯蘭國政權嘅稱號。伊朗喺所有指代該國嘅政府名稱中正式使用全稱（例如，伊朗伊斯蘭共和國軍隊或者伊朗伊斯蘭共和國廣播電視台）；而巴基斯坦則使用簡稱，即巴基斯坦武裝部隊同巴基斯坦廣播公司。此外，同其他國家唔同，伊朗使用IRI（伊朗伊斯蘭共和國）嘅首字母縮寫詞作為官方縮寫詞嘅一部分。

當今世上有四個伊斯蘭共和國：巴基斯坦、毛里塔尼亞、伊朗同阿富汗。
哈里發國

**哈里發國**係由伊斯蘭教嘅阿頭哈里發做最高領袖嘅伊斯蘭國政權嘅稱號，歷經幾個王朝，最後落入鄂圖曼帝國，自1923年鄂圖曼正式亡國後，就再無獲公認嘅哈里發國。

2010年代存在過嘅伊拉克和黎凡特伊斯蘭國，曾經自封哈里發國，不過所有伊斯蘭國都唔承認。
李密

**李密**可以係：
*李密 (西晉)，西晉文人
*李密 (北齊)，北齊政治人
*李密 (隋)，隋末民變領袖
李達

**李達**可以係：
*李達 (哲學家)，中國馬克思主義哲學家
*李達 (上將)，中國人民解放軍開國上將
松山站

**松山站**可以係：
*臺灣
**松山站 (臺灣)
*日本
**松山站 (愛媛)
**松山站 (福岡)
*南韓
**松山站 (南韓)
*北韓
**松山站 (北韓)
李舜臣 (搞清楚)

**[[李舜臣]]**多數指大朝鮮國將領，重可以係：
*李舜臣 (南宋)，南宋學者
*李舜臣 (明)，大明學者
板橋

**板橋**可以係：
*板橋區，多處
*板橋街道，多處
*板橋鎮，多處
*板橋鄉，多處
*板橋郡，北韓江原道一郡
*板橋站，多處
*鄭燮，號「板橋」，大清文人
棗園站

**棗園站**可以係：
*棗園站 (北京)
*棗園站 (西安)
*孟莊站，原名「棗園站」，河南鄭州一站
### 類似名
*棗園堡站，寧夏中寧一站
歐羅巴

**歐羅巴**可以係：
*歐羅巴 (希臘神話)，希臘神話人物
*木衞二，木星嘅其中一粒衞星
*歐洲，全名歐羅巴洲
*歐羅巴山，西班牙山脈
*歐羅巴島，莫桑比克海峽一島
*歐羅巴崖，南極洲山崖
*歐洲航空，又譯歐羅巴航空
*歐洲 (國歌)，又譯《歐羅巴》，科索沃國歌
步步驚心

**步步驚心**可以係：
*步步驚心 (小說)，中國大陸作家桐華嘅作品
*步步驚心 (電視劇)，2011年中國大陸電視劇
*步步驚心：麗，2016年韓國電視劇
民國 (搞清楚)

**民國**多數指民國紀元或中華民國（亦即係依家嘅台灣），亦可以係：
*共和國嘅舊譯
*大韓民國
江州 (搞清楚)

**[[江州]]**而家多數指廣西崇左嘅江州區，重可以係：
## 古政區名
*江州 (西晉)
*江州 (北齊)
*江州 (隋)
*江州 (北宋)
## 古地名
下面嘅地方古稱都係江州：
*渝中，重慶一區
*九江，江西一市
*近江國，日本古代令制國
涼

**涼**可以係：
*國號叫「涼」嘅政權
**前涼
**後涼
**南涼
**北涼
**西涼
*涼州，古地名
烏魯木齊 (搞清楚)

**[[烏魯木齊]]**多數指中國新疆烏魯木齊市，重可以係：
*烏魯木齊縣，烏魯木齊市一縣
*烏魯木齊都統，大清駐防都統
王昶

**王昶**可以係：
*王昶 (曹魏)，曹魏武將
*王昶 (大清)，大清學者
*王繼鵬，大閩康宗皇帝，別名王昶
永樂 (搞清楚)

**[[永樂]]**多數指大明皇帝朱棣嘅年號，重可以係：
## 地名
*永樂鎮，多處
*永樂街道，遼寧鞍山鐵西區一街道
*永樂店鎮，當地又叫「永樂」，北京通州一鎮

## 車站
*永樂站，多處

## 年號
*永樂 (郭子和)，隋末民變領袖郭子和嘅年號
*永樂 (張遇賢)，五代南漢民變領袖張遇賢嘅年號
*永樂 (方臘)，北宋民變領袖方臘嘅年號
*永樂 (高句麗)，高句麗年號
竹島 (鬱陵島)

**竹島**，日本叫**竹嶼**，係南韓一島，屬鬱陵島附屬島嶼，喺鬱陵島東面2公里。
類:慶尚北道
賈逵

**賈逵**可以係：
*賈逵 (東漢)，東漢學者
*賈逵 (曹魏)，曹魏政治人
*賈逵 (北宋)，北宋將領
迪士尼站 (搞清楚)

**[[迪士尼站]]**多數指香港嘅迪士尼站，重可以係：
*迪士尼站 (上海)
*迪士尼站 (英國)（Disley railway station）
韓武子

**韓武子**可以係：
*韓萬，戰國晉國韓氏頭一位宗主
*韓啟章，戰國晉國韓氏嘅宗主
一代宗獅迎新歲

《**一代宗獅迎新歲**》（）係香港電視廣播有限公司製作嘅賀年特備短劇節目，由陳豪、唐詩詠主演，2019年1月21號到2月1號逢禮拜一到五晚22:25－22:30喺翡翠台播，再喺2月4號由See See TVB喺網上發佈全長20分鐘嘅完整版（分上下兩篇）。

## 角色
### 主要角色
*陳豪 飾 師父
*唐詩詠 飾 師母
### 其他演員
*戴耀明
*張裕東 
*李君妍
*黃耀英
*馬景華
*劉子碩
*徐文浩
*林宥喬
*簡家麒
*曾展望
*劉宸熙
*陳偲穎
*譚威洋
*歐陽敬賢
*阮晞洋

## 每集內容

## 出面網頁
* 一代宗獅迎新歲 - 主頁 - tvb.com
*
*
仁壽元年

**仁壽元年**可以係：

* 隋文帝楊堅仁壽元年，大概對應601年；
* 日本文德天皇仁壽元年，大概對應851年；
* 大理國神宗段智祥仁壽元年，大概對應1227年

## 睇埋
* 仁壽
切韻

《**切韻**》（）係隋朝陸法言作嘅韻書，作序於隋文帝仁壽元年（601年）。唐代，啲人爲咗科舉作詩而廣泛讀佢。最初佢立有193韻嘅韻目。

佢係現存最早、亦係影響力最大嘅韻書，入面記錄嘅音系係當時上層社會（士族）所講嘅中古漢語口音，可能綜合咗舊時洛陽（洛下雅音）同南京（金陵雅音）呢兩個地方嘅語音而成。喺相當長時間內，《切韻》失傳，後來喺敦煌石室搵到咗《切韻》殘卷，同《廣韻》對照，可以知道佢哋嘅音系係同一體系嘅，叫做「切韻音系」。同屬切韻音系嘅書，除咗《廣韻》，仲有《唐韻》《集韻》。

## 編寫
據陸法言嘅序，喺開皇之初（580年代），有劉臻哋8個人聚集喺陸法言屋企，喺嗰陣時有呢啲問題：各地方言各異，既存韻書嘅分韻亦都唔同。於是以蕭該、顏之推哋爲中心去決定分韻，成個概略由陸法言記低。呢份結果後尾長時間放置，喺十幾年後寫成五卷嘅《切韻》，成爲各種字書、韻書嘅參照。

## 內容
《切韻》一共五卷，按韻嘅四聲分卷。第一、二卷係平聲，第三卷係上聲，第四卷係去聲，第五卷係入聲。然後喺聲調之內分韻。韻嘅數目有：平聲五十四韻、上聲五十一韻、去聲五十六韻、入聲三十二韻，合計193韻。一個韻中，啲同音字都收埋一齊，個發音記去最初嗰隻字嘅反切度。各隻字嘅釋義都非常之短。

喺《切韻》之前亦有韻書，但佢哋都冇流傳到現代。所以，《切韻》係成體系噉承傳漢字音嘅書中最古老嘅。以《切韻》做代表嘅音韻體系稱呼做切韻音系，係中古音一種。根據英文世界嘅研究成果，中古音要區分兩種，《切韻》做代表嘅語音叫做「」（早期中古音），《慧琳音義》哋做代表嘅語音稱呼做「」（晚期中古音）。

## 切韻系韻書
《切韻》係工具書，經常修訂、加字。所以而家《切韻》原初書版冇留存落來，而留低咗改訂版；敦煌、吐魯番出土咗啲殘篇，一般認爲係佢嘅原書，但學者之間未有定論去判明呢啲殘篇嘅版本。呢啲改訂版本統稱做切韻系韻書。

運用現存嘅切韻音系韻書、加埋第啲書裏頭嘅引用，就能夠復原《切韻》嘅原貌，呢方面嘅學者有李永富、上田正等。

據《唐五代韻書集存》，主要嘅改訂有以下呢啲：

### 長孫訥言箋註本
長孫訥言幫《切韻》增補咗字，加咗箋註。喺儀鳳二年（677年）作序。喺敦煌有殘卷。

### 王仁昫刊謬補欠本
王仁昫改訂嘅版本。關於佢嘅成書年雖然有議論，但意見集中，唐蘭認爲係神龍二年（706年），周祖謨亦認爲係中宗復辟、將國號改返做唐時（706年～710年）。二戰後發現咗完整版。另外仲有敦煌殘卷淨低。

除咗大幅增補字外，上聲、去聲各自增補一韻，夾埋成195韻。呢個版本簡稱爲《王韻》。佢對《切韻》加補、訂正嘅地方比較清晰明瞭，相比起《廣韻》，佢將《切韻》原本嘅特徵保留得更好。另外有樣嘢珍貴，佢喺各卷嘅擡頭記有《切韻》之前各種韻書嘅分韻狀況。

### 裴務齊正字本
王仁昫《刊謬補欠切韻》嘅改訂版，但啲改動好大。成書年代不明。清朝宮廷有藏本，但欠缺咗上聲呢一部分。

### 唐韻

開元二十一年（733年）或者係天寶十載（751年）時由孫愐大修訂而成。喺敦煌有殘卷，另外蔣斧嘅舊藏中亦有殘本。

### 五代嘅切韻系韻書
呢代韻書有喺《廣韻》中搵唔見嘅「宣韻」（「仙韻」嘅獨立合口韻），另外亦細分啲韻。有敦煌、吐魯番嘅殘卷。

### 廣韻

由哋編纂，喺北宋嘅大中祥符元年（1008年）刊行，正式書名叫《大宋重修廣韻》。韻目度增加到206韻，但佢只係將《切韻》中某啲韻由一個分成咗兩個，音韻體系自身冇乜點變，所以用《廣韻》代替《切韻》去復原中古音，得出結果都唔會有大變。《廣韻》由於清代時畀顧炎武發掘攷藏而有名，佢個刊本完整，兼且啲校訂、索引完備，所以就算全本嘅《王韻》發現咗都好，都仲係攞《廣韻》做切韻系韻書嘅代表。

## 註攷

## 參攷資料
*
*:現存所有切韻版本嘅總集，但印刷質量較差。
*
*:上田正嘅補正係對姜亮夫（姜寅清）《瀛涯敦煌韻輯》嘅判讀所做嘅訂正。
*
*

## 睇埋
*唐韻
*廣韻
*集韻
*禮部韻略
*平水韻

類:中文
類:隋朝
類:韻書
千騙萬化

《**千騙萬化**》（***Focus***）係一部2015年美國愛情犯罪喜劇電影，由Glenn Ficarra同埋John Requa做導演。主演係韋史密夫、瑪歌羅比。
新華區

**新華區**可以係：
*新華區 (石家莊)，中國河北石家莊嘅市轄區
*新華區 (滄州)，中國河北滄州嘅市轄區
*新華區 (平頂山)，中國河南平頂山嘅市轄區
大東亞共榮圈

**大東亞共榮圈**，係第二次世界大戰時大日本帝國提出一個關於泛亞地區政治主張。覆蓋範圍包括東亞、東北亞、南亞同大洋洲，主張由日本領導下「由歐美列強統治中解放亞洲」，然後建立「相互尊重、彼此獨立」、「共存共榮新秩序」嘅政治聯合體。

1945年8月15號，日本無條件投降，大東亞共榮圈解體。

## 理論

日本教育家福澤諭吉喺佢著作《脫亞論》入邊，認為日本、中國之間如同近鄰。而日本已經成功現代化，但中國仍然好落後，所以福澤認為應該諗方法改善中國，一咪一個勩嘅中國將會牽連到日本，令到日本受害。為咗日本嘅福址，日本應該不惜強佔落後嘅中國、朝鮮，幫佢哋建設。而且事實上，福澤甚至重通過出資買武器，資助過嗰時朝鮮嘅政變。呢種意識形態成為唨日本發動大東亞戰爭嘅根源。

「大東亞共榮圈」起初只係「將亞洲諸國從西方殖民者手中解放出來」嘅一種理想主義思想，因此受到日本民眾支持，亦都吸引唨一啲亞洲諸國嘅獨立運動者。但好快，呢個諗法就俾日本軍國主義者同極端民族主義者利用，成為唨日本侵略、殖民亞洲諸國嘅藉口。

## 實行

1938年11月3號，大日本帝國總理大臣近衛文麿發表唨「第二次近衛聲明」，號召建立「大東亞新秩序」，嚟構建「日滿中三國相互提攜，建立政治、經濟、文化等方面互助連環嘅關係」，以大日本帝國、東亞及東南亞「共存共榮嘅新秩序」為目標。

1940年8月，近衛文麿首度明確指出「大東亞共榮圈」呢個名，並指明大日本帝國（包括扶植政權、滿洲國同埋朝鮮）、中華民國、法屬印度支那半島、荷屬東印度、英屬印度、英屬馬來亞（包括新加坡）、英屬香港、英屬婆羅洲地區（包括砂撈越同汶萊）以及新畿內亞、澳洲、紐西蘭等大洋洲地區同埋蘇聯西伯利亞東部都係屬大東亞範圍。大東亞共榮圈裏便，日本本國同滿洲國、中國（汪精衛政權）係經濟共同體。東南亞作為資源供給地區。南太平洋係國防圈。

為實現大東亞共榮圈，1942年日本內閣設立唨大東亞省，並喺1943年11月5號由日本首相東條英機同滿洲國（代表：首相張景惠）、中國嘅汪精衛政權（代表：國民政府主席兼行政院長汪精衛）、泰國（王子旺·威泰耶康·瓦拉旺；唯一實質獨立嘅參與國）、菲律賓自由邦（總統荷西·帕西亞諾·勞雷爾）、緬甸國（總理巴莫）、自由印度臨時政府（首席代表蘇巴斯·錢德拉·鮑斯）等共同召開唨大東亞會議，並喺會後發表唨《大東亞共同宣言》同埋個目標。

## 人口/面積
*日本
**日本本土（本州、九州、四國、北海道、琉球）：38.26萬平方公里，7311.4萬人
**朝鮮：22萬平方公里，2432.6萬人（1910-1945）
**台灣：3.6萬平方公里，587.2萬人（1895-1945）
**庫頁（而家庫頁島南部／殖民地，後納入日本內地範圍）：3.60萬平方公里，41.5萬人（1905-1945）
**關東州（而家旅順大連一帶／殖民地）：3500平方公里，136.7萬人（1905-1945）
**南洋群島（南洋廳，國際聯盟託管地）：2500平方公里，13.1萬人（1919-1944）
*中國
**滿洲國（日本附庸國）：130.31萬平方公里，3693.3萬人（1932-1945）
**蒙疆聯合自治政府（親日政權）：61.54萬平方公里，550.8萬人（1936-1945）
**中華民國臨時政府，1940年併入汪精衛政權（親日政權）：60.27萬平方公里，11630.6萬人（1937-1940）
**中華民國維新政府，1940年併入汪精衛政權（親日政權）：35.01萬平方公里，7864.4萬人（1938-1940）
*東南亞
**泰國（日本同盟國）：62萬平方公里，714.2萬人（1941-1945）
**法屬印度支那（而家越南、柬埔寨、老撾／日本同盟國，後佔領）：63萬平方公里，2385.4萬人（1940-1945）
**英屬馬來亞（而家馬來西亞同埋新加坡／佔領地）：13.06萬平方公里，533萬人（1941-1945）
**英屬婆羅州（而家馬來西亞沙巴州、砂拉越州同埋汶萊／佔領地）：21.13萬平方公里，93.1萬人（1941-1945）
**緬甸國（日本附庸國）：38.26萬平方公里，714.2萬人（1942-1945）
**荷屬東印度（而家印尼／佔領地）：190.43萬平方公里，6072.7萬人（1941-1945）
**菲律賓第二共和國（而家菲律賓／日本附庸國）：29.63萬平方公里，1699萬人（1942-1945）

合計795.52萬平方公里，48587.1萬人（即4.85871億人）。

## 反應
「大東亞共榮圈」概念出現時，好受到亞洲諸國嘅獨立運動者歡迎。由於亞洲多國淪為唨西方列強嘅殖民地或半殖民地好耐，遭受唨文化同經濟嘅多重剝削。西方白色人種更因為種族優越論等思潮影響，歧視亞洲黃色人種。後尾日本入侵東南亞，打亂咗原殖民大國啲常規佈局，並激發唨亞洲多國嘅獨立運動，致使戰後多個東南亞國家相繼獨立。

「大東亞共榮圈」喺戰後俾人批評個本質係美化戰爭。亞洲多地俾日本實際佔領，好多聲稱「獨立」嘅政府實際上只係日本同皇軍嘅傀儡政權。嗰陣時正啱同英美列強交緊戰嘅日本，必定會由佢東南亞佔領地大量噉掠奪大米、橡膠、錫、石油等戰略資源。日本軍國主義者仲宣揚大和民族優越論，認為日本有權統治澌亞洲其他啲民族。「大東亞共榮圈」實際上只會考慮到日本個利益，而將亞洲其他各國嘅利益擠喺後面，並唔係真正嘅平等。因此，日本喺二戰戰敗、大東亞共榮圈解體嗰陣，亞洲多國都冇乜聲音係同情日本嘅。

## 參考

## 睇埋
* 緬甸戰役
* 馬來亞日治時期
* 東南亞國家聯盟
* 大東亞戰爭肯定論
* 帝國主義
* 共同體
* 法西斯
彭長緯

**彭長緯**（，）係前任香港沙田區議會副主席（選區民選議員）、民主建港協進聯盟前任副主席、第十二屆全國政協委員，做過環境保護運動委員會委員、區域市政局議員、臨時區域市政局議員等職務，聖公會牧愛小學畢業。

## 政治立場
佢係香港親中派一員。
### 選舉及提名經歷
喺2015年香港區議會選舉，佢攞到2,160票，成功當選。

喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。

2019年第6屆香港區議會選舉，彭長緯宣布交棒畀徒弟陳壇丹，佢自己就唔再喺穗禾選區角逐連任。之但係，陳壇丹嘅選情因為親中派漠視民意堅持如期修訂逃犯條例，選情大受影響，未能成功接棒。

喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。

## 部分職銜

* 香港同心總會名譽會長
* 香港中華文化總會名譽會長
* 香港廣州社團總會永遠名譽會長

## 榮譽
* 非官守太平紳士（2003年）
* 銅紫荊星章（2008年）
* 銀紫荊星章（2015年）
* 金紫荊星章（2020年）

## 攷

## 出面網頁
* 人大、政協 | NPC & CPPCC，民建聯
* 顧問 | Advisors，民建聯

類:全國政協香港委員
類:前沙田區議員
類:前區域市政局議員
類:香港民建聯黨員
長緯
韋國洪

**韋國洪**（**WAI Kwok-hung**，），係香港沙田區議會前主席（2000年至2011年），亦係公民力量榮譽主席，本身係新界沙田上徑口村原居民。

## 政治立場
佢係香港親中派一員。
### 選舉及提名經歷
喺2016年，佢成為香港特别行政區選舉委員會鄉議局委員。之後，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會鄉議局界委員。

2022年，佢喺李家超無提政綱嘅情況下，有份提名李家超參與2022年香港行政長官選舉。

## 榮譽
* 非官守太平紳士（2002年）
* 銀紫荊星章（2008年）
## 公職
*香港再出發大聯盟發起人
## 參考來源
類:前沙田區議員
類:新界原居民
國洪

類:公民力量成員
2019年SI基礎單位重新定義

2018年，國際度量衡大會全體會議通過決議，更新國際單位制嘅基本單位。呢啲新定義將會從2019年5月20號生效，所以成件事通常叫做**2019年SI基礎單位重新定義**。

呢次更新，最大嘅歷史意義，係公斤嘅定義唔再依賴一件實物。所有基本單位嘅定義都可以用一啲物理常數同埋或者物料嘅基本參數嚟計出嚟。
頂葉

**頂葉**（粵拼：deng2 jip6；英文：**parietal lobe**，嚟自拉丁文「*paries-*」，即係拉丁文入面「牆」噉解）係哺乳類動物嘅四大腦葉其中一塊。頂葉位於額葉（frontal lobe）同中央溝（central sulcus）後面，顳葉（temporal lobe）嘅上面，係腦葉當中最近頭殼頂嘅。

頂葉做好多同觸覺相關嘅功能：佢入面嗰塊體覺皮質區（somatosensory cortex）對於處理觸覺資訊嚟講好緊要－體覺皮質區嘅每一橛都負責處理身體某一個部份嘅觸覺資訊，而人類嘅體覺皮質區當中處理手部同口部觸覺資訊嗰兩笪零舍大，噉即係話人腦特別重視處理手部同口部相關嘅嘢－人腦對口部體覺資訊嘅運用亦都同語言嘅使用有關。

除此之外，頂葉仲會負責做感官資訊嘅綜合處理，由丘腦（thalamus）嗰度接收唔同感官（眼耳口鼻等）俾嘅資訊，再將呢啲唔同感官嘅資訊結合埋一齊，令隻動物曉綜合性噉了解佢四周圍嘅環境－例如係隻動物喺探索自己周圍環境嗰陣時，佢要用本體感覺（proprioception；指隻動物對自己身體各部份係乜嘢位置嘅認知）嗰度嚟嘅資訊，跟手再將呢啲資訊同視覺所俾嘅資訊結合埋一齊，靠噉嚟了解自己喺個環境入面處於乜嘢位置。

## 結構

### 邊界
頂葉嘅邊界由三條溝界定：中央溝（central sulcus）係將額葉同頂葉分開嗰條溝；頭頂後頭溝（parieto-occipital sulcus）係將頂葉同枕葉（occipital lobe）分開嗰條溝；而外側溝（lateral sulcus）就係將頂葉同顳葉（temporal lobe）分開嗰一條溝。喺呢三條溝之間嘅大腦皮層區域就係所謂嘅頂葉。通過成塊大腦皮層、將左右腦分開嘅中央縱裂（longitudinal fissure）亦都通過頂葉，將佢分開咗做左右兩邊，每一邊嘅體覺皮質區會負責處理身體相反嗰邊嘅體覺資訊。

### 細分區
喺中央溝後側，頂葉最前側嗰度嘅就係所謂嘅中央後回（postcentral gyrus，又叫「Brodmann area 3」），係主要體覺皮質區。中央後溝（postcentral sulcus）將主要體覺皮質區同頂葉後側啲嘅部份分開。

頂葉嘅後側腦區可以再細分做上頂小葉（superior parietal lobule，Brodmann areas 5 & 7）同埋下頂小葉（inferior parietal lobule，Brodmann 39 & 40），而呢兩個子區域由頭頂間溝（intraparietal sulcus，簡稱「IPS」）分隔開。頭頂間溝同佢四周圍嗰啲腦回對於引導四肢同眼嘅郁動嚟講好緊要。

## 功能
### 概論
頂葉最重要嘅功能包括咗觸覺資訊嘅處理、將身體唔同部份嘅感官資訊結合埋一齊、對數字嘅認知、同埋對物件嘅操控。頂葉比較後側嘅部份會幫手做視覺方面嘅資訊處理（雖然視覺處理主要係枕葉做嘅工作），會接收空間視覺（「where」）同埋行動視覺（「how」）嘅資訊，並且運用呢啲資訊，再加埋體覺資訊，嚟到幫手控制手同眼嘅郁動。研究視覺方面嘅現象嘅神經科學家同心理學家好多時會將頂葉後側形容為「視覺背側流」（dorsal stream of vision）－相對於喺正頂葉後側嘅枕葉。

### 獼猴研究
喺 1990 年代，有科學家做咗一系列研究，用獼猴做對象嚟研究頂葉嘅功能。佢哋嘅主要發現如下：
***外側頭頂間區**（lateral intraparietal area，LIP）內有一柞神經細胞好似地圖噉代表空間入面唔同位置嘅*顯著性*（saliency）－即係話每一粒神經細胞嘅啟動程度代表咗空間入面某一個特定位置嘅資訊對隻動物嚟講有幾緊要，亦都能夠預測隻動物會擺幾多注意力落去嗰個位置入面。呢啲活動仲能夠攞嚟預測隻動物嘅眼郁動。
***腹側頭頂間區**（ventral intraparietal area，VIP）會由多種感官（包括視覺、體覺、聽覺、同前庭系統呀噉）嗰度接收資訊。有觸覺感受野嘅神經細胞會用一個以個頭做中心嘅坐標系統代表個頭周圍嘅空間。有視覺感受野嗰啲細胞都會以噉樣嘅參考系傳資訊。
***內側頭頂間區**（medial intraparietal area，MIP）嘅神經細胞會用一個以個鼻做中心嘅坐標系統傳達要攞嘅物件嘅位置。
***前側頭頂間區**（anterior intraparietal area，AIP）內有啲特殊神經細胞，呢啲神經細胞會對要攞嘅物體嘅形狀、大細、同方向有反應，亦都會反映要點樣控制對手。呢啲神經細胞會向啲同身體運動有關嘅腦區射訊號，並且指揮佢哋控制手嘅郁動。

廿一世紀嘅功能性磁振造影（fMRI）顯示，人類嘅頭頂間區喺功能同獼猴嘅相似。人類嘅「頂葉眼野」（parietal eye field）同「頂葉延伸區」（parietal reach region）大致上等如馬騮嘅 LIP 同 MIP，而且似乎都會運用以自身嘅眼做中心嘅坐標系統。另一方面，左右腦嘅頂葉系統同一個人有幾傾向靈性有相關。

## 臨床研究
### 病變研究
神經科學家好興研究病變：睇吓腦部唔同地方受損嘅病人喺行為同認知上有乜嘢缺失，再憑呢啲觀察推測受損咗嗰啲腦區所做嘅係乜嘢功能。根據呢啲研究，頂葉病變可以有以下呢啲症狀（亦都要視乎受損嘅係頂葉嘅邊一忽）：
;如果受損嘅係左右腦頂葉是但一邊嘅話
*另一邊身體嘅感官會失靈，例如係半側空間無視（hemispatial neglect）噉，就涉及（例如）個病人其中一邊眼明明睇到某件物體，但係都唔識俾反應；
*喪失憑觸覺判斷物體形狀嘅能力（astereognosis）；
*做唔到合埋眼判斷人哋喺自己手掌上面寫咗乜嘢字（agraphaesthesia）；
*感官腦癇（sensory seizure）；
*唔平衡嘅視動反應。

;如果受損嘅係左右腦頂葉當中比較強嗰一方嘅話
*失語症（aphasia），指理解同運用語言上有困難；
*失讀症（dyslexia），指讀文字上有困難；
*失行症（apraxia），指雖然小腦同肌肉等嘅結構冇問題，但喺執行複雜運動控制上有困難；
*失認症（agnosia），指唔曉辨認某啲感官刺激。

;如果受損嘅係左右腦頂葉當中冇噉強嗰一方嘅話
*失去空間感；
*唔識複製人哋畫嘅嘢；
*唔識著衫，或者著得唔啱；
*病覺缺失症（anosognosia），唔知自己有病。

## 睇埋

*腦
*腦區一覽
*神經細胞
*神經解剖學

## 攷
2018年蘇拉威西地震兼海嘯

2018年9月28號，印度尼西亞蘇拉威西島發生地震，並引發海嘯同土壤液化。呢次地震喺蘇拉威西島造成嚴重破壞，總共2256人死、1075人失蹤、過萬人受傷、約廿萬人無家可歸。

地震嘅震央喺南緯0.178度、東經119.840度，大約係蘇拉威西首府帕盧以北約78公里。震級係 MW 7.5級、MS 7.4級，震源深度約10公里。

呢次地震係2006年5月爪哇地震以嚟，喺印尼死最多人嘅地震，同埋2018年全世界死最多人嘅地震。

## 參考
鐵幕英雄

《**鐵幕英雄**》（***Company of Heroes***）係一部2013年美國戰爭驚悚電影，由Don Michael Paul做導演，粗略改編英文同名遊戲。主演係Tom Sizemore、Chad Michael Collins、Vinnie Jones、Dimitri Diatchenko、Neal McDonough、Sam Spruell、Jürgen Prochnow。
謝龍介

**謝龍介**（），中華民國政治人物，臺南市人，現任中國國民黨籍臺南市議員，曾任省轄市時期嘅臺南市議員。2019年臺南市第二選區立法委員補選代表中國國民黨參選。

## 簡介
謝龍介喺臺灣臺南市出世，喺2015年10月28號嘅《新聞挖挖哇》節目中表示，佢喺赤崁樓旁出世，自細個喺臺南孔廟一帶長大，有私塾、講古等生活經歷。曾任台南市北區安民里里長，而後代表中國國民黨競選原台南市議員，當選並連任。喺原台南市議員任內，因為口才好，同埋閩南語流利，而成為TVBS〈2100全民開講〉等政論節目嘅常客，累積相當嘅知名度。連戰2004年競選總統時，謝龍介因主持造勢活動，受到注意。

## 歷次選舉
### 1998年第14屆臺南市市議員選舉

### 2002年第15屆臺南市議員選舉
得票數2826。
### 2006年第16屆臺南市議員選舉
### 2010年第1屆臺南市議員（第11選區選舉）

### [[2012年中華民國立法委員選舉]]

### [[2014年中華民國直轄市議員同縣市議員選舉|2014年臺南市議員選舉]]

### [[2016年中華民國立法委員選舉]]

### [[2018年中華民國直轄市議員同縣市議員選舉|2018年臺南市議員選舉]]
* 2018年競選市議員，謝龍介票數係全臺南市最高票。

### [[2019年臺南市第二選舉區立法委員缺額補選]]

## 參考
常倩

**常倩**（**Charlene Chang**，），係中國女演員，北京出世，2016年喺北京中央戲劇學院畢業，之後開始參演影視作品。2019年，佢憑參演賀歲電影《廉政風雲 煙幕》而開始喺香港出名。

## 演出
### 電影
*2018年：《我的情敵女婿》
*2018年：《臥底巨星》
*2019年：《廉政風雲 煙幕》 飾演 廉署調查員Jenny

### 劇集
*2018年：《守護神之保險調查》 飾演 Celina
*2019年：《荷里活有個大老千》 飾演 池希

## 參考

## 出面網頁
*

類:中央戲劇學院舊生
吳青峰

**吳青峰**（；；）係臺灣男歌手、詞曲作家，喺台北市出世，係「蘇打綠」樂團創始團員同主唱，亦係樂團內主要嘅詞曲創作者。佢幫多位華語歌手創作，個人多次入圍「金曲獎」同「流行音樂全金榜」等音樂獎，並攞埋2007年第18屆金曲獎「最佳作曲人獎」、2016年第27屆金曲獎「最佳作詞人獎」等獎。

2019年11月24號，青峰舉行咗第一場個人演唱會《太空備忘記》。

## 音樂作品
### EP

### 個人專輯

### 個人單曲

### 詞曲創作
吳青峰喺1999年寫咗人生第一隻歌──《窺》，佢憑住呢隻歌喺高三嗰陣攞到附中天韻獎。之後，佢不斷創作，發表同未發表嘅詞曲累積有成幾百首，所屬嘅蘇打綠樂團有九成以上嘅歌都由佢寫。同時佢都幫圈內藝人好友作詞或曲，以下表列出。

### 其他合作

## 主持作品
### 節目

## 影視作品
### 微電影

## 演唱會
### 《太空備忘記》演唱會（2019—2020）

### 《16葉》演唱會（2020）

## 書

## 獎
* 註：呢度只列出青峰個人得獎，蘇打綠團體獎請睇蘇打綠#攞獎紀錄

## 《[[歌手2019]]》
2019年1月，加盟湖南衛視《歌手2019》、為首發歌手，喺4月12號總決賽攞亞軍。

## 攷同註
### 參考

### 註


## 出面網頁
*
*
*
*
*
劉歡

**劉歡**（；；；），天津人，對外經濟貿易大學教授、歌手、作曲家。佢喺1985年參加唱歌比賽開始音樂事業，1988年因為唱咗中國中央電視台兩首電視劇主題曲《便衣警察》同《雪城》而出名。

## 生涯
### 早年
佢喺天津嘅一個教師家庭出世。1981年喺天津耀華中學畢業，1985年喺國際關係學院法語專業畢業，大學期間因參加法語歌曲創作大賽攞獎，拎咗法國政府獎勵去巴黎旅遊。

### 出名
佢喺1985年攞到北京首屆高校英語、法語歌曲比賽雙料冠軍，之後就開始咗佢嘅音樂生涯。令佢出名嘅係1988年頭中央電視台熱播嘅兩部電視劇：一三五播《便衣警察》、二四六播《雪城》，兩部電視劇嘅主題曲《少年壯志不言愁》同《心中的太陽》都係佢唱並且同時大熱。

《心中的太陽》令佢同《便衣警察》結緣。當《心中的太陽》錄製完後，《便衣警察》嘅導演組聽到佢嘅歌聲後請佢唱《便衣警察》嘅主題曲《少年壯志不言愁》。所以，佢出名歌應該係《心中的太陽》。

## 音樂會
2004年3月19號晚，喺北京首都體育館搞咗「歡歌2004北京個人演唱會」，係佢出道19年嚟第一次搞個人演唱會。

2006年6月9號，喺上海大舞台搞咗佢嘅藝術生涯入面第二場個人演唱會。

2007年7月3號，佢同廖昌永、莫華倫一齊喺北京人民大會堂搞咗「震撼」歌曲音樂會，成功咁將流行音樂同古典音樂融入同一場演出入面，並且喺國內首次引入「逍遙音樂會」嘅元素。

2013年1月1號，佢喺北京萬事達中心舉辦《傾聽我們的年代——留歡2012》大型演唱會，中國好聲音學員吉克雋逸、王乃恩、權振東、鄭虹、姚貝娜等都有演唱。 

## 作品
原創作品非常多元，包括電視劇《後宮甄嬛傳》原聲音樂同《北京人在紐約》、《東邊日出西邊雨》、《胡雪巖》、《闖關東》、《去者》、《情怨》等電視劇嘅原聲音樂。電子方面代表作：《Far Away》。愛情代表作有《璐璐》。

唱過好多電視劇主題曲，代表作《少年壯志不言愁》、《彎彎的月亮》、《千萬次地問》、《得民心者得天下》、《好漢歌》、《鳳凰于飛》。另唱過動畫電影《寶蓮燈》插曲《天地在我心》，

喺1990年北京亞運會開幕式同韋唯合唱《亞洲雄風》，影響遠超過咗「內定」嘅會歌，被叫做1990年北京亞運會「不是會歌的會歌」。

2005年，同香港歌手方力申合作，佢作曲作詞唱國粵語歌。2008年，參加迎奧運歌曲《北京歡迎你》嘅錄製，同群星合作。2008年8月8號，佢同英國歌手莎拉·布萊曼一齊唱北京奧運會主題歌《我和你》。

2014年1月30號，喺馬年除夕夜央視春晚同法國演員蘇菲·瑪索合唱《玫瑰人生》。2019年，喺《歌手2019》第一輪踢館賽首唱佢嘅新原創作品《流浪地球》主題曲《帶着地球去流浪》。

## 工作經歷
畢業後喺國際關係學院教書。1985年、1986年跟住中央講師團去寧夏石嘴山支教一年，教音樂。1991年到依家喺對外經濟貿易大學教《西方音樂史》。

## 健康狀況
有網友發現，劉歡喺奧運會後並未高高在上；出門五帶墨鏡卻撑著拐杖嘅佢吸引公眾嘅視線。大家關心佢嘅健康狀況，同喺2003年盛傳佢去歐洲醫病係唔係有關。
2009年，佢因患股骨頭缺血性壞死，暫停教書。2011年8月31號夜晚，好返後就重返講台。2019年3月，佢接受心臟支架手術。

## 《[[歌手2019]]》
2019年1月，加盟湖南衛視《歌手2019》、為首發歌手，喺4月12號總決賽攞咗歌王。

## 參考

## 出面網站
* 

類:中國男歌手
類:中國作曲家
類:天津人
歡
楊坤

**楊坤**（；；；），祖籍內蒙古包頭市，中國大陸當代歌手、唱作人。佢嘅嗓音沙啞磁性十足極具辨識度，亦樹立咗屬於自己嘅創作風格。

## 生平
1989年，楊坤加入包頭市包鋼文工團，1991年後考入內蒙古武警總隊文工團，1994年3月18號開始北漂北京，到咗2001年先開始以《無所謂》出名，並喺2002年出《無所謂》專輯、之後喺2003年出《那一天》、2005年出《2008》、2007年出《牧馬人》、2009年出同名專輯《楊坤》、2010年出《DISCO》、2012年出《真的很在乎》、2014年出《今夜二十歲》 、2017年出《孤獨頌》共九張專輯。

2012年，佢做浙江衛視綜藝節目《中國好聲音》嘅四位「導師」評委其中一個，最經典嘅一句話係「我今年有32場演唱會」，希望透過提供演出機會吸引參賽者加入佢嘅團隊，所以有「楊三十二郎」嘅花名。楊坤冇走到數，喺2012年11月至2013年3月間，全國多個城市搞咗一共32場巡迴演唱會，部份《中國好聲音》學員都有出場。

2013年，佢首次主持北京衛視《最美和聲》，同羽泉組合、範瑋琪、蕭敬騰一齊出場。

2014年頭，佢做中央電視台綜藝頻道嘅綜藝節目《中國好歌曲》嘅四位「導師」評委其中一個，都係評委嘅有劉歡、周華健、蔡健雅。帶住喺四川大涼山嚟嘅學員莫西子詩一首原創寫畀交往中日本女友嘅歌〈要死就一定要死在你手裡〉打入冠亞軍賽，攞到亞軍。同年夏天，佢再次做《中國好聲音3》導師，並邀請蕭敬騰做夢想導師。

2014年9月2號，隔咗兩年，佢再出個人專輯《今夜二十歲》。2014年10月25號，《今夜二十歲》巡迴演唱會喺首站北京萬事達廣場開始，並會喺20個城市進行巡迴演唱會。

2015年1月2號，《今夜二十歲》巡迴演唱會第二站喺哈爾濱國際會展體育中心。1月17號，《今夜二十歲》巡迴演唱會第三站喺深圳龍崗大運體育館。1月31號，《今夜二十歲》巡迴演唱會第四站喺西安城市公園體育館。

2016年10月16號至2017年元旦，佢參加《東方衛視》節目《天籟之戰》同莫文蔚、費玉清、華晨宇、做天籟唱將固定來賓，同素人歌手同台競技。

2019年1月，加盟湖南衛視《歌手2019》、為首發歌手，喺4月12號總決賽攞第四名。

## 音樂作品
### 大碟

## 獎

## 《[[歌手2019]]》
2019年1月，加盟湖南衛視《歌手2019》、為首發歌手，喺4月12號總決賽攞第四名。

## 戲劇
*2004年：電影《十三月》因故尚未上映
*2011年：電影《密室之不可靠岸》簡稱《密室2》 飾演董磊
*2012年：電影《邊境風雲》飾演黑幫毒販殺手
*2017年：電影《冠軍的心》飾演拳擊手譚凱

## 參考

## 出面網頁
*
張芯

**張芯**（；；；），中國大陸流行音樂女歌手，2007年《星光大道》年度總亞軍。

## 演藝經歷
1997年，參加「飛圖杯」全國青年歌手大賽，攞到北京賽區一等獎、全國總決賽一等獎。1998年初，參加文化部春晚。5月，以特邀嘉賓身份亮相郭峰北京演唱會。1999年，參加亞洲音樂節，攞到中國賽區新人歌手大賽銀獎同亞洲賽區新人歌手大賽總決賽銀獎。

2000年5月，受時任中國駐美大使李肇星同佢老婆嘅邀請，參加由中國駐美大使館搞嘅「愛心音樂舞蹈晚會」。7月，攞到CCTV青年歌手電視大獎賽優秀獎。2001年12月，應美國華裔商會謝曉紅、劉國生夫婦嘅邀請，參加中國駐紐約領事館同世界聯合國代表團主辦嘅新年聯歡晚會。2003年，參加文化部春晚。2007年，參加中國中央電視台選秀節目《星光大道》，並攞到3月嘅月冠軍、年度總決賽亞軍。

2009年5月1號，受邀參加喺北京鳥巢搞嘅「成龍和他的朋友們」大型演唱會，同李娜、張靚穎等歌手合唱《I LOVE THIS CITY》。2010年冬季，出個人單曲《小手冰涼》。2010年，佢出咗《花蝶戀》專輯。2011年，佢出咗《我的祖國》專輯。

2019年1月，加盟湖南衛視《歌手2019》、為首發歌手，喺第一輪踢館賽遭到淘汰，之後喺突圍賽演唱《回家》喺第二輪電子投票排包尾直接遭到淘汰。同年5月，參加中歌會。2020年4月17號，發行《可汗山》專輯。

## 《[[歌手2019]]》
2019年1月，加盟湖南衛視《歌手2019》、為首發歌手，喺第一輪踢館賽遭到淘汰，之後喺突圍賽演唱《回家》喺第二輪電子投票排包尾遭到淘汰。

## 參考
逃跑計劃

**逃跑計劃**（；；），舊名**Perdel**嘅前身係**孔雀樂隊**，喺2004年底成立。直到2007年夏天低音結他手小剛嘅加入，樂隊就正式確立，音樂風格比之前都有所改變，以為主，期間仲融入咗新浪潮、後朋克等新音樂形式嘅元素，令樂隊喺保留原來唯美旋律嘅同時更加新鮮、時尚，同更有活力。

## 成員
* 主唱：毛川
* 結他：馬曉東
* 低音結他：王新剛
* 鼓手：王非凡
* 鍵盤：曲銳

## 演藝經歷
2006年4月，樂隊參加通力杯全國樂隊大賽，攞到第三名。8月，主唱毛川代表樂隊參加北京電視臺「歡度世界杯」欄目嘅現場直播，喺為期一個月嘅時間入面，毛川以每兩日一首新歌（詞、曲）嘅創作能力，幫樂隊打開現身大眾媒體嘅第一道門。 同年11月，同「麥丁國際」簽約奧運單曲，寫咗《08年我們結婚》。因相關事情唔完善，所以合約失效，作品被樂隊自己保留。 

2007年3月，樂隊接受《廣播歌選》雜誌採訪，並且被專刊報道。6月，樂隊作品《APPLE》被《我愛搖滾樂》有聲雜誌收錄喺第66期。7月，喺MAO Livehouse參加「我們還有時間拯救」去救三個失血兒童嘅慈善義演活動，係樂隊成立以嚟參加最有意義最有價值嘅活動。

同年9月，參加北京798藝術沙龍社區搞嘅「與建築的對話」搖滾演出活動。10月，樂隊作品《08年我們結婚》入闈北京電視臺「唱響奧運」欄目嘅奧運征歌嘅頭十名，並喺同年12月應邀參加欄目組嘅電視節目錄製。錄制嗰日《08年我們結婚》得到在場嘅費翔讚賞。 

2008年1月，樂隊入選MAO Livehouse舉辦最佳新生力量提名，並攞到名次。樂隊同台灣音樂製作人李宗盛合作參加「百年CONVERS（匡威）」廣告嘅錄製，樂隊作品同現場比李宗盛讚，同被以大師喺音樂理念同更深層面嘅指點，令樂隊又有更高嘅上升空間。 同年2月－3月期間，樂隊開始大範圍活躍喺北京嘅各個演出場所，受到好多嚟自圈內外嘅讚好。4月，推出樂隊首張EP。並喺呢年MIDI音樂節嘅主舞臺亮相。11月1號，喺MAO Livehouse搞咗首場專場演出。2009年《A City Without Sorrow沒有悲傷的城市》樂隊首次全國巡演。

2009年，喺首屆中國搖滾迷笛迷笛獎攞到「最佳年度搖滾新人獎」。同年，喺《快樂女聲》決賽同李霄雲合作。2011年嘅15屆「首爾國際動漫節」上，幫參賽動畫《星遊記》唱主題曲。2012年9月22號，虎牌啤酒樂隊龍虎榜全國總決賽。

2012年11月21號，搞咗哈爾濱sublive演唱會。11月23號，搞咗逃跑計劃《earth》長春站；11月24號，搞咗《earth》沈陽站；11月25號，搞咗《earth》大連站。12月16號，拎咗第四屆中國搖滾迷笛獎，樂隊一次攞到四項大獎：最佳年度搖滾樂隊、最佳年度搖滾專輯（《世界》）、最佳年度搖滾歌曲（《夜空中最亮的星》）、最佳年度搖滾男歌手（毛川）。喺12月22號，搞咗逃離末日——逃跑計劃上海專場。12月29號—31號，搞咗北京MAO LIVEHOUSE三專場。

2013年2月1號，出《愛在北京的歲月》。4月4號，搞咗《earth》西安站。7月10號，被邀請做臺灣2013新北貢寮海洋國際音樂節中國大陸樂團代表。2014年，出咗單曲《Wonderful》。2014年11月19號，被邀請參加魅族（MEIZU）手機新品發布會，做開場演唱嘉賓樂隊。2015年5月10號，被邀請參加美國西雅圖LightREAL音樂節。2015年9月23號，樂隊參加魅族PRO發布會，開場唱咗《陽光照進回憶裏》同《夜空中最亮的星》。2017年6月，出咗單曲《閃光的回憶》。

2019年1月，加盟湖南衛視《歌手2019》、為首發歌手，喺第一輪遭到淘汰，之後喺突圍賽演唱《Gravity》同《給自己的歌》以第六名突圍失敗。

## 專輯

## 《[[歌手2019]]》
2019年1月，加盟湖南衛視《歌手2019》、為首發歌手，喺第一輪遭到淘汰，之後喺突圍賽演唱《Gravity》同《給自己的歌》以第六名突圍失敗。

## 參考

## 出面網站
*
*逃跑計劃MySpace中文頁
* 逃跑計劃MySpace英文頁
*逃跑計劃官方Blog
*逃跑計劃豆瓣小組
*逃跑計劃StreetVoice街聲主頁